Die Dubbellyntobie (Canthigaster rivulata) is 'n vis wat voorkom in die Indiese en Stille Oseaan en aan die ooskus van Afrika suidwaarts tot by die Oos-Kaap. In Engels staan die vis bekend as die Doublelined toby. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. King, Dennis & Fraser, Valda. Struik Nature. 2014 ISBN 978-1-77584-018-3 Canthigaster rivulata by Fishbase.


Marshall Bruce Mathers III (gebore 17 Oktober 1972), beter bekend onder sy verhoognaam Eminem, is 'n Amerikaanse kletsrymer, liedjieskrywer, musiekprodusent en akteur uit Detroit, Michigan. Hy is in St. Joseph, Missouri gebore. Eminem het 15 Grammy-toekennings en 1 Oscar gewen en na raming sowat 45 miljoen albums en 42 miljoen liedjies verkoop. Infinite (1996) The Slim Shady LP (1999) The Marshall Mathers LP (2000) The Eminem Show (2002) Encore (2004) Relapse (2009) Recovery (2010) The Marshall Mathers LP 2 (2013) Revival (2017) Kamikaze (2018) Music to be Murdered By (2020) Saturday Night Live (1999–13) Da Hip Hop Witch (2000) Up in Smoke Tour (2000) The Slim Shady Show (2000) The Wash (2001) 8 Mile (2002) 50 Cent: The New Breed (2003) Crank Yankers (2004) 50 Cent: Bulletproof (2005) Funny People (2009) Entourage (2010) Something from Nothing: The Art of Rap (2012) How to Make Money Selling Drugs (2012) Detroit Rubber (2013) The Interview (2014) The Recovery Tour (2010–2012) The Rapture Tour (2014) Angry Blonde (2000) The Way I Am (2008) Ankeny, Jason;


'n Byl is 'n spesiale stuk handgereedskap wat gewoonlik gebruik word om bome of hout mee te kap, soortgelyk aan 'n pik. Dit het gewoonlik 'n stewige kop en 'n lang of 'n kort steel. Dié soorte met lang stele is die harde werkers wat gebruik word om bome in die bos mee te fel. Dié met korter stele word veral tydens kampering, jag- en staptogte gebruik om vuurmaakhout te versamel en stukke hout kleiner te kap. Hierdie artikel is ’n saadjie. Voel vry om Wikipedia te help deur dit uit te brei.


Leadenhall Market City of London Sentrale binneplein Argitek: Horace Jones (1819–1887) Hoofingang: Gracechurch Street Leadenhall Market is 'n historiese oordakte markplein in Londen wat nog tot in die 1960's as groothandelsmark vir onder meer vleis en seekos gedien het. Toe die bekende argitektuurkritikus Ian Nairn (1930–1983) in 1966 'n besoek aan die mark gebring het, het hy dit nog as "a riot of fish and fowl" beskryf. Vanaf die laat 20ste eeu is die fokus verskuif na luukse winkels, kroeë en restaurante wat in die behoeftes van goedbetaalde werknemers in die historiese middestad en finansiële sakekern van Londen, die City of London, voorsien. Argitektonies het Leadenhall Market sy eweknieë in sekere opsigte in die groot markgeboue van Noord-Engelse stede, al is dit geen vrystaande gebou nie, maar eerder 'n reeks ommuurde straatjies wat van glas-en-yster-dakke voorsien is en perfek inpas by die omliggende geboue soos die oordakte winkelarkades van Cardiff en Leeds. Leadenhall Market se boukuns kulmineer in die sentrale oktagon-dakontwerp waar alle wandelgange in die kompleks saamloop.


John Christopher "Johnny" Depp II (gebore op 9 Junie 1963) is ’n Amerikaanse akteur, rolprentvervaardiger en musikant wat al onder meer die Golden Globe vir beste akteur gewen het. Depp word beskou as een van die beste akteurs ter wêreld. Hy het in die 1980's bekend geraak in die televisiereeks 21 Jump Street en ’n tienerafgod geword. Sedertdien het hy uitdagende rolle aanvaar – onder meer in Oliver Stone se Viëtnamoorlogsprent Platoon (1986), die donker romantiese fantasie Edward Scissorhands (1990), die drama oor ’n disfunksionele gesin What's Eating Gilbert Grape (1993, saam met ’n jong Leonardo DiCaprio), die biografiese prent Ed Wood (1994) en die misdaaddrama Donnie Brasco (1997). Hy het ook sukses behaal in die fantasie-avontuurprent Sleepy Hollow (1999), die fantasieprent Pirates of the Caribbean: The Curse of the Black Pearl (2003) en sy opvolge, die musiekavontuurfliek Charlie and the Chocolate Factory (2005), die semibiografie Finding Neverland, die fantasieprent Alice in Wonderland (2010) en as die stem van die titelkarakter in die animasie-aksiekomedie-western Rango (2011).


Die verstrooide skyf is ’n verafgeleë streek van die sonnestelsel waar min, ysige kleinplanete voorkom. Dit is een van die groepe trans-Neptunus-voorwerpe. Die voorwerpe het wentelbaanafwykings (wat dui op hoe ver dit van sirkelvormig af is) van tot 0,8, inklinasies van tot 40° en perihelions (die naaste afstand aan die Son in sy baan) van meer as 30 AE (astronomiese eenhede). Hierdie ekstreme wentelbane word vermoedelik veroorsaak deur swaartekrag-"verstrooiing" deur die gasreuse, asook verdere versteurings deur die planeet Neptunus. Die naaste afstand wat dié voorwerpe aan die Son kom, is sowat 30-35 AE, en hulle kan tot verder as 100 AE van die Son af beweeg. Dus is verstrooide voorwerpe van die verste en koudste liggame in die sonnestelsel. Die naaste deel van die verstrooide skyf oorvleuel met ’n deel van die Kuiper-gordel. Vanweë die onstabiele aard van die voorwerpe beskou wetenskaplikes die verstrooide skyf as die plek van oorsprong van die meeste periodieke, of kortstondige, komete in die sonnestelsel – met sentoure (ysliggame tussen Jupiter en Neptunus) as die oorgangsfase in ’n voorwerp se migrasie van die skyf na die binneste deel van sonnestelsel.


Kisveld is ’n nedersetting in die munisipaliteit Berkelland in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die handgereedskap; vir ander betekenisse, sien Els. 'n Els is 'n stuk handgereedskap wat bestaan uit 'n staalstaaf met 'n skerp punt aan die een kant en 'n handvatsel aan die ander kant. Dit word gebruik om klein, vlak gaatjies in voorwerpe te steek. So 'n gaatjie kan as gids dien om 'n boorpunt te lei. Gaatjies kan ook in in sagte hout gesteek word om kleinerige skroewe vas te draai, sodat dit nie geboor hoef te word nie. Tydens die verwerking van leer word 'n els gebruik om stikgaatjies te maak. Daar is else met ronde en met vierkantige skagte. Die vierkantige skag is nuttig om 'n gat met draaibewegings van die hand in 'n voorwerp uit te boor. Hierdie artikel is ’n saadjie. Voel vry om Wikipedia te help deur dit uit te brei.


10 Holloway Circus is 'n wolkekrabber wat in 2006 in Birmingham voltooi is. Die gebou het 'n hoogte van 121,5 meter en 39 verdiepings. Dit is die hoogste gebou in die stad. Wikimedia Commons het meer media in die kategorie 10 Holloway Circus. Hierdie artikel is ’n saadjie. Voel vry om Wikipedia te help deur dit uit te brei. Koördinate: 52°28′31.46″N 1°54′0.59″W / 52.4754056°N 1.9001639°W / 52.4754056; -1.9001639


Tenofovirdisoproksielfumaraat (TDF of PMPA), behoort tot die klas teenretrovirale middels bekend as nukleosied analoog trutranskriptase remmers (NRTIs), wat die ensiem trutranskriptase blokkeer, 'n ensiem wat onmisbaar is vir virusvoortplanting. In die VSA word dit bemark deur Gilead Sciences onder die Viread-handelsnaam, maar is ook in Suid-Afrika beskikbaar by Aspen en ander farmaseutiese firmas. Tenofovirdisoproksielfumaraat is 'n voorloper van tenofovir. Tenofovir is algemeen beskikbaar in tablette bevattende 300 mg tenofovirdisoproksielfumaraat. Die nuutste formulering is 'n vasgestelde 300 mg dosis in kombinasie met 200 mg emtrisitabien en 600 mg efavirens in 'n produk genaamd Atripla ® as 'n eenmaal-per-dag dosering vir MIV. Tenofovir is ontdek ná 'n gesamentlike poging deur Antonín Holý by die Instituut vir Organiese Chemie en Biochemie, Akademie vir Wetenskap van die Tsjeggiese Republiek in Praag, en Erik DeClercq by die Rega Instituut vir Mediese Navorsing aan die Katolieke Universiteit Leuven in België. Efavirens/emtrisitabien/tenofovir (en) Amptelike Viread webblad URL besoek op 17 Desember 2013. Emau P; Jiang Y; Agy MB; et al. (2006). "Post-exposure prophylaxis for SIV revisited: Animal model for HIV infection".


Die Winkelhaak (Latyn: Norma) is ’n klein, onopvallende sterrebeeld in die suidelike hemelruim. Dit word soms beskou as verteenwoordigend van ’n liniaal of waterpas. Norma, wat aanvanklik L’Equerre et la Regle in Frans genoem is, is een van die sterrebeelde wat Abbé Nicolas Louis de Lacaille in die middel 1750's geskep het toe hy sowat 10 000 sterre in die Kaap die Goeie Hoop opgemeet het. Die Melkweg loop deur die Winkelhaak. Die sterrebeeld het geen α- of β-sterre nie; die helderste ster is γ2 Normae en dit het ’n helderheid van net 4 mag. Vanweë sy ligging in die Melkweg bevat die sterrebeeld baie sterreswerms. NGC 6067 is ’n oop swerm met sowat 100 sterre met ’n helderheid van 10 mag en ’n gesamentlike helderheid van 5,6 mag. Abell 3627, ook bekend as die Norma-melkwegswerm, is 200 miljoen ligjare van die Aarde af. Dit is een van die grootste melkwegswerms wat bekend is: dit is sowat 10 keer helderder as die gemiddelde melkwegswerm.


APOEL FC is 'n Sipriotiese sokkerspan in Nicosia, wat in die Sipriotiese Eerste Divisie speel. APOEL speel sy tuiswedstryde in die GSP Stadion, wat 'n kapasiteit van 22 859 toeskouers het. Met 21 nasionale kampioenskappe is APOEL die suksesvolste sokkerspan in Siprus. Die klub verwerf internasionale bekendheid deur in seisoen 2011/12 tydens die UEFA Champions League die Franse topklub Olympique Lyon (wat oor 16 keer soveel geld beskik) te klop en so die kwarteindronde te bereik. Kampioen Siprus (21) 1935/36, 1936/37, 1937/38, 1938/39, 1939/40, 1946/47, 1947/48, 1948/49, 1951/52, 1964/65, 1972/73, 1979/80, 1985/86, 1989/90, 1991/92, 1995/96, 2001/02, 2003/04, 2006/07, 2008/09, 2010/11 Sipriotiese Beker (19) 1937, 1941, 1947, 1951, 1963, 1968, 1969, 1973, 1976, 1978, 1979, 1984, 1993, 1995, 1996, 1997, 1999, 2006, 2008 (naaswenner (10): 1935, 1939, 1945, 1946, 1948, 1949, 1964, 1986, 2000, 2010) Sipriotiese Supercup (12) 1963, 1984, 1986, 1992, 1993, 1996, 1997, 2002, 2004, 2008, 2009, 2011 (naaswenner (11): 1951, 1952, 1964, 1968, 1979, 1980, 1990, 1995, 1999, 2006, 2007) József Kiprich


'n Radiostasie is 'n instelling wat radiouitsendings versorg. Hierdie uitsendings behels die draadlose eenrigtingkommunikasie na 'n gehoor van luisteraars. Internet radiostasie Wikimedia Commons het meer media in die kategorie Radiostasie. Luisteraarsyfers vir Suid-Afrikaanse radiostasies van Februarie 2011 tot Februarie 2012. Hierdie artikel is ’n saadjie. Voel vry om Wikipedia te help deur dit uit te brei.


Ctenopoma is 'n genus van visse wat aan die familie Anabantidae behoort. Hierdie genus het 12 spesies wat in Sentraal-Afrika voorkom waarvan een in Suider-Afrika voorkom. Die enigste spesie wat hoort tot die genus en voorkom in Suider-Afrika: Ctenopoma multispine - Stekelrige kurper Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Die Lalapalm (Hyphaene coriacea) - voorheen Hyphaene natalensis - is 'n mediumgroot immergroen boompalm (tot 15 m) en kom voor aan die kus van KwaZulu-Natal tot in die sanderige gebiede van die Krugerwildtuin. Die blare is waaiervormig en grysgroen. Die vrugte is ongeveer 4 cm in deursnee, draderig en oranjerooi tot donkerbruin. Die vrugte word in groot hoeveelhede aan die vroulike bome gedra en neem twee jaar om volwasse te word. Dan neem dit nog 'n verdere twee jaar om af te val; dus is vrugte regdeur die jaar beskikbaar. Dié palms word goed benut en daar word wyn van hulle sap gemaak. Die boom se nasionale nommer is 23 Die dorpie Malalane se naam is 'n vervorming van die Swazi-uitdrukking emlalani (die plek van die lalapalms). Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 https://www.treetags.co.za/national-list-of-indigenous-trees/


Die Swartstert-akkedisvis (Synodus jaculum) is 'n vis wat voorkom in die Indiese-Pasifiese area en aan die ooskus van Afrika tot by KwaZulu-Natal. In Engels staan die vis bekend as die Blacktail lizardfish. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Froese, Rainer, en Daniel Pauly, eds. (2012). "Synodus jaculum" in FishBase. April 2012-weergawe.


Malgas is 'n eiland in Saldanhabaai net wes van Langebaan. Dit het bekend geraak as ryk bron van ghwano. Hierdie eiland is 8vk. km groot, bewoon en sedert 1986 deel van die Weskus Nasionale Park. Die kolonie malgasse (Morus capensis) op die eiland is die grootste in die wêreld. In 1601 het dit die Nederlandse seevaarder Joris van Spilbergen al opgeval hoe dig bevolk met robbe en voëls die eilande in Saldanhabaai is. Kort hierna kom Franse pelsjagters om die eilande te eksploiteer en beskou dit as Franse eiendom. Sansy-eiland was hul grootste bron. In 1648 sterf die Fransman l’Ecluse hier. Kort na Van Riebeeck se vestiging aan die Kaap stuur hy kapt. Sijmon Turver na die pelseilande om hulle as VOC-eiendom te annekseer. Turver herdoop Sansy-eiland in 1656 tot Malgasseneiland. Toe in die middel van die 19de eeu besef word dat ghwano 'n goeie bemestingstof is, word met hernieude belangstelling na die eilande gekyk. Op Malgas was die eeue-oue neerslae soms tot 20 m dik. Tydens die opgrawings is die lyk van l’Ecluse in 'n besonder goeie toestand aangetref omdat die ammoniuminhoud van ghwano as 'n kragtige preserveermiddel optree.


Neuss (Limburgs: Nüss, Latyns: Novaesium) is 'n stad in Noordryn-Wesfale in die weste van Duitsland, met 'n bevolking van 152 010 op 31 Desember 2011 en 'n oppervlakte van 99,5 km². Neuss is in 16 v.C. deur die Romeine as Novaesium gestig en is een van die oudste stede van Duitsland. Neuss is sedert 1963 'n stad met 'n bevolking van meer as 100 000. Die stad is aan die Ryn naby Düsseldorf geleë. "Information und Technik Nordrhein-Westfalen". Geargiveer vanaf die oorspronklike op 28 September 2011. Besoek op 14 Desember 2012. Hierdie artikel is ’n saadjie. Voel vry om Wikipedia te help deur dit uit te brei.


Pforzheim is 'n stad in Baden-Württemberg in die suide van Duitsland, met 'n bevolking van 124 289 op 31 Desember 2017 en 'n oppervlakte van 98 km². Die stad is 25 kilometer suidoos van Karlsruhe en 37 kilometer noordwes van Stuttgart geleë. Pforzheim is oorspronklik deur die Romeine gestig en die naam is afgelei van die Latynse woord Portus vir "hawe". Die stad is veral bekend vir die juwele- en klok-bedryf en word dus goud-, juwele- en klok-stad genoem. Pforzheim is in die noordelike Swartwoud en aan die verste punt van die Bertha Benz-gedenkroete geleë. Bevölkerung nach Nationalität und Geschlecht am 31. Dezember 2017 (CSV-Datei)[dooie skakel] Machtwechsel im Pforzheimer Rathaus Hierdie artikel is ’n saadjie. Voel vry om Wikipedia te help deur dit uit te brei.


Bromley Cawood is 'n Suid-Afrikaanse rolprentregisseur. Egoli: Afrikaners is plesierig, 2010 Susanna van Biljon, 2010 The Res (TV-reeks), 2004 Behind the Badge (TV-reeks), 2002 Egoli: Plek van Goud (TV-reeks), 1993-1996 Tawwe Tienies, 1984 Wolhaarstories, 1983 Hierdie artikel is ’n saadjie. Voel vry om Wikipedia te help deur dit uit te brei.


Ciudad Guayana is 'n stad in die ooste van Venezuela in die deelstaat van Bolívar. Die stad het 'n bevolking van 1 050 283 in 2001 gehad en het 'n oppervlakte van 3 200 km². Ciudad Guayana is aan die suidelike bank van die Río Orinoco net suidwes van die monding in die Atlantiese Oseaan geleë. Dit is op 2 Julie 1961 as industriële stad gestig. Hierdie artikel is ’n saadjie. Voel vry om Wikipedia te help deur dit uit te brei.


Die Crown Liquor Saloon is 'n kroeg in Belfast, Noord-Ierland. Die drinkplek in Great Victoria Street, wat in 1826 saam met die eerste spoorverbinding tussen Belfast en Lisburn geopen en in 1885 van sy meubilering van die hoogste standaard voorsien is, is 'n uitstekende voorbeeld van 'n Victoriaanse gin palace ("jenewer-paleis") en tans een van Noord-Ierland se bekendste kroeë. Die kroeg is oorspronklik deur Felix O'Hanlon as The Railway Tavern geopen en later deur Michael Flanagan gekoop. Sy seun het dit hernoem en in 1885 opgeknap. Die Crown het sy fyn afgewerkte teëls, gekleurde glas en houtversierings aan Italiaanse ambagsmanne te danke wat deur Flanagan oorreed is om in hul vrye tyd aan die kroeg te werk. Die ambagsmanne het destyds na Ierland gekom om by die bou van nuwe kerke in Belfast betrokke te raak. Die hoë gehalte van hul werk het aan die Crown sy reputasie as een van die mooiste Victoriaanse gin palaces van sy tyd gegee. In 1978 is die National Trust deur belangstellendes soos die bekende Britse digter en televisiepersoonlikheid Sir John Betjeman oorreed om die historiese kroeg aan te koop en te restoureer.


Sedert die totstandkoming van soewereiniteit met die bekragtiging van die grondwet in 1993, het Andorra voort beweeg om 'n aktiewe deelnemer van die internasionale gemeenskap te word. In Julie 1993 vestig Andorra sy eerste diplomatieke missie in die wêreld na die Verenigde Nasies. Vroeg in 1995 stel die Verenigde State en Andorra formele diplomatieke bande in. Andorra brei ook verhoudings uit met ander nasies. Andorra onderhou ses ambassades buite sy grense: in Oostenryk, België, Frankryk, Spanje, Portugal en die Verenigde State (in New York). Die prinsdom se permanente missie na die Verenigde Nasies in New York dien ook as hulle ambassade na die Verenigde State, Kanada en Meksiko. Frankryk, Spanje en Portugal het ambassades in Andorra. Switserland het 'n konsulaat-generaal in Andorra. Buitelandse sake word na omgesien deur die Ministerie van Buitelandse sake (Katalaans: Ministeri d'Afers Exteriors).


Jaco Peyper (gebore op 13 Mei 1980 in Bloemfontein, Suid-Afrika) is 'n rugbyskeidsregter wat op die Suid-Afrikaanse Rugbyunie se premierpaneel aangestel is. Peyper het vinnig opgang gemaak as Suid-Afrikaanse rugbyskeidsregter, en maak sy Superrugby-debuut in 2008 toe hy nog in sy 20's was. In 2011 word hy aangewys as 'n beampte tydens die 2011 IRR Juniorwêreldkampioenskap in Italië. Dit sluit die eindstryd tussen Engeland en Nieu-Seeland in, wat Nieu-Seeland met 33-22 gewen het. Gedurende 2012 word Peyper bevorder tot die Internasionale Rugbyraad se elitepaneel, en tree op as skeidsregter tydens die Skotse toer na Australasië in 2012. Die toetse sluit in die Skotte se 6-9 weg-wen oor Australië, die 25-37 weg-wen oor Fidji en hul 16-17 weg-wen oor Samoa. Hy is opgeroep as skeidsregter vir die Argentynse toets teen die All Blacks in Rondte 5 van die 2012-Rugbykampioenskapreeks en het weer die fluitjie hanteer op 24 Augustus 2013 vir die Rugbykampioenskaptoets tussen die All Blacks en die Wallabies in Wellington, Nieu-Seeland, waartydens die All Blacks die Bledisloebeker behou het.


Ga-Rankuwa is 'n dorp in noordelike Gauteng, in Suid-Afrika. Die dorp is 37 km noord van Pretoria en val onder die Stad Tshwane Metropolitaanse Munisipaliteit. Lys van dorpe in Suid-Afrika "Hoofplek Ga-Rankuwa". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Pafuri is 'n grenspos tussen Suid-Afrika en Mosambiek, geleë op die Nasionale Krugerwildtuingrens, op die noordoostelike uithoek. Die R525 verbind die grenspos met die N1-nasionale pad. Dit moet nie verwar word met die Pafurihek, 'n toegangshek tot die Krugerwildtuin, verder wes, nie. Grensposte van Suid-Afrika (en) Webblad - South African Ports of Entry


Slowiansk (Oekraïens: Слов'янськ, Slov”yans’k; Russies: Славянск, Slawjansk) is 'n stad in oostelike Oekraïne met ongeveer 130 duisend inwoners (2012). Die stad is ook die administratiewe sentrum van die Slowiansk-distrik. Tale (2001-sensus): Russies (54,6%), Oekraïens (44,2%). Etniese verdeling (2001-sensus): Oekraïners (73,1%), Russe (23,6%), Turke (0,6%). Hierdie artikel is ’n saadjie. Voel vry om Wikipedia te help deur dit uit te brei.


Die Bitterblaar of suurbos (Brachylaena elliptica) is 'n struik of klein boom wat voorkom vanaf Port Elizabeth tot in die suide van KwaZulu-Natal. Die boom groei in kus- en oewerbos asook in bosveld in laagliggende streke. Op die SANBI-rooilys is dit as veilig gelys. Dit is endemies aan Suid-Afrika. Watter Boom is dit? Eugene Moll 2013 ISBN 978 1 77007 832 1 "SABNI-rooilys". Geargiveer vanaf die oorspronklike op 30 April 2020. Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Oegarities is 'n uitgestorwe noordwes-Semitiese taal wat deur Franse argeoloë in 1928 ontdek is. Dit staan bekend amper eksklusief uit skrifte wat in die stad Oegarit (hedendaagse Ras Shamra) in Sirië gevind is. Oegarities is geskryf deur die Oegaritiese alfabet te gebruik.


Susan Brownell Anthony (15 Februarie 1820 – 13 Maart 1906) was 'n Amerikaanse vroueregte-aktivis. In weerwil van die wet, gaan stem sy op 5 November 1872 tydens die land se presidensiële verkiesing en word daarvoor gearresteer. Sy is op 18 Junie 1873 met $100 vir haar optrede beboet. Anthony begin op 19-jarige ouderdom as 'n onderwyseres te werk, maar het gou in aktivisme teen slawerny en alkoholisme betrokke geraak. In die 1850's het sy nou saam met Elizabeth Cady Stanton om die regte van vroue, onder andere die reg om te stem, geveg. Sy was vir verskeie jare die redakteur van die koerant, The Revolution. Sy was ook vir etlike jare die leier van die National Women's Suffrage Association, wat hulle vir die stemreg van vroue beywer het. Veertien jaar na haar dood word die Amerikaanse grondwet gewysig om stemreg aan vrouens te verleen. Sy word later die eerste vrou om op 'n Amerikaanse muntstuk (die een-dollar munt) te pryk. "Living Our Values through the Years" (in Engels). Rochester Unitarian.org. Geargiveer vanaf die oorspronklike op 18 Maart 2012.


Paranthropus robustus (of Australopithecus robustus) is oorspronklik in 1938 in Suid-Afrika ontdek. Dit lyk of die spesie se skedeleienskappe ontwikkel het om beter te kou. Vanweë die spesifieke eienskappe wat met dié robuuste lyn van Australopithecus verbind word, het die antropoloog Robert Broom die genus Paranthropus geskep en die spesie daarin geklassifiseer. P. robustus het tussen sowat 2 miljoen en 1,2 miljoen jaar gelede geleef. Hulle het groot kakebene, kakebeenspiere en tande gehad wat aangepas was by die droë omgewing waarin hulle gewoon het. Ná die Australiese anatoom en antropoloog Raymond Dart se ontdekking van Australopithecus africanus, was Broom ’n ondersteuner van Dart se teorie dat dié spesie ’n voorouer van Homo sapiens is. Broom was ’n Skotse dokter wat toe in Suid-Afrika gewerk het. Hy het met sy eie uitgrawings in Suid-Afrika begin om nog fossiele te vind. In 1938 het hy by Kromdraai ’n skedel en tande ontdek wat ooreengestem het met Dart se A. africanus, maar dit het meer robuuste kenmerke gehad. Later is die oorblyfsels van nog 30 individue in ’n grot by Swartkrans gevind.


Die Slag van Ysterspruit het op 25 Februarie 1902 plaasgevind tydens die Tweede Vryheidsoorlog by Ysterspruit, 20 km wes van Klerksdorp. 'n Boeremag van 700 manskappe, onder beheer van Genl. Koos de la Rey, het 'n Britse mag van 700 soldate onder beheer van Kolonel William Anderson verslaan. Skermutselinge van die Tweede Vryheidsoorlog The War Reporter. J.E.H. Grobler. Jonathan Ball Publishers. 2004. ISBN 978-1-86842-186-2 Hierdie artikel is ’n saadjie. Voel vry om Wikipedia te help deur dit uit te brei.


Homo ergaster ("werkende man") of Homo erectus uit Afrika is ’n uitgestorwe spesie van Homo wat tydens die vroeë Pleistoseen, tussen 1,8 miljoen en 1,3 miljoen jaar gelede, in Oos- en Suider-Afrika geleef het. Daar is nog onenigheid oor die klassifikasie H. ergaster, maar daar word nou algemeen aanvaar dat dit die direkte voorouer van latere hominiede soos Homo heidelbergensis, Homo sapiens en Homo neanderthalensis was, asook van die Asiatiese Homo erectus. Dit is een van die vroegste spesies van die genus Homo. Óf dit is ’n voorouer van Homo erectus óf dit deel ’n voorouer daarmee. Sommige paleoantropoloë beskou dit bloot as die Afrika-weergawe van H. erectus; dit het gelei tot die term "Homo erectus sensu stricto" vir die Asiatiese H. erectus en "Homo erectus sensu lato" vir die groter spesie wat beide die Afrika-weergawe (H. ergaster) en die Asiatiese weergawe insluit.


Die Garnaalbos (Justicia brandegeeana) is 'n klein struik wat inheems is aan Meksiko en huisplant in Suid-Afrika. Die plant het sagte blare wat garnaalpienk is, vandaar die naam. Die blare se kleur is op hulle beste indien die plant baie lig kry, selfs sonlig. Hulle groei in temperature van 7°C tot 24°C. Voortplanting kan gedoen word deur steggies. Blare Blomme Rooi blom Geel blom Suid-Afrikaanse Huisplante Zoë Golbert 1987 ISBN 0 86977 525 1 "Justicia brandegeeana Wassh. & L. B. Sm". Germplasm Resources Information Network. United States Department of Agriculture. 2010-03-08. Geargiveer vanaf die oorspronklike op 2009-05-05. Besoek op 2010-04-07. Wikimedia Commons het meer media in die kategorie Garnaalbos. Wikispecies het meer inligting verwant aan Garnaalbos Hierdie artikel is ’n saadjie. Voel vry om Wikipedia te help deur dit uit te brei.


Paranthropus (van die Griekse παρα, para "neffens"; άνθρωπος, ántropos "mens"), is ’n genus van uitgestorwe hominiene. Hulle was tweevoetige hominiede wat waarskynlik sowat 2,7 miljoen jaar gelede afgestam het van Australopithecus. Lede van die genus word gekenmerk deur hul robuuste of sterk kraniodentale anatomie, insluitende ’n gorilla-agtige sagittale kam en breë tande. ’n Deel van ’n kopbeen van Paranthropus robustus is in 1938 deur ’n skoolseun, Gert Terblanche, gevind by Kromdraai, 70 km suidwes van Pretoria, Suid-Afrika. Robert Broom van die destydse Transvaal Museum het dit as ’n nuwe spesie beskryf. Paranthropus boisei is in 1959 deur die Britse paleoantropoloog Mary Leakey ontdek by Olduvai-kloof in Tanzanië. In 1967 is die eerste fossiel van Australopithecus aethiopicus in Ethiopië ontdek deur die Franse argeoloë Camille Arambourg en Yves Coppens. Paranthropus het sowat 2,7 miljoen jaar gelede sy verskyning gemaak. Al die spesies het op twee voete geloop en geleef in die tyd toe spesies van die genus Homo (wat moontlik van Australopithecus afgestam het) algemeen voorgekom het.


Die Finsch-diamantmyn is sowat 65 km oos van Postmasburg naby Danielskuil geleë. Die diamantpyp is ontdek deur 'n boer, A.T. Fincham, wat saam met sy vennote hulle regte in 1963 aan De Beers verkoop het vir R4,500,000. Die diamantpyp dek ongeveer 42 akkers. Die myn is sedert sy opening in 1967 as 'n oopgroefmyn bewerk, maar vanaf 1978 is twee skagte gesink om ondergrondse aktiwiteite te begin. Die myn was 630 m diep in 2014. Op 14 September 2011 het die Suid-Afrikaanse maatskappy Petra Diamonds die myn by De Beers gekoop. Ensiklopedie van Suidelike Afrika Eric Rosenthal 1967 http://www.petradiamonds.com/operations/operating-mines/finsch.aspx Geargiveer 28 Maart 2014 op Wayback Machine Hierdie artikel is ’n saadjie. Voel vry om Wikipedia te help deur dit uit te brei. Koördinate: 28°22′56″S 23°26′46″O / 28.38222°S 23.44611°O / -28.38222; 23.44611


Die Kettingbrug (Hongaars: Széchenyi lánchíd, [ˈseːt͡ʃeːɲi ˈlaːnt͡shiːd]) is 'n bekende hangbrug oor die Donau in Boedapest (Hongarye). Die konstruksie van die brug het in 1840 begin en is nege jaar later eers voltooi deur die argitek William Tierney Clark. Die brug is op 20 November 1840 vir die publiek oopgemaak en is in die stad geleë waar dit Boeda en Pest verbind. Die brug strek 375 m in totale lengte en het 'n breedte van 14,8 m. Wikimedia Commons het meer media in die kategorie Kettingbrug (Boedapest). Hierdie artikel is ’n saadjie. Voel vry om Wikipedia te help deur dit uit te brei. Koördinate: 47°29′56″N 19°2′37″O / 47.49889°N 19.04361°O / 47.49889; 19.04361


Akira Kurosawa (Japannees: 黒澤 明, 23 Maart 1910 – 6 September 1998) was ’n Japannese rolprentregisseur, -vervaardiger en -draaiboekskrywer. Hy word beskou as een van die belangrikste en invloedrykste rolprentmakers in die geskiedenis van die rolprentwese; hy het 30 rolprente geregisseer in sy loopbaan van 57 jaar. Kurosawa het in 1936 in die rolprentbedryf betrokke geraak ná ’n kort loopbaan as skilder. Nadat hy jare lank as mede-regisseur en draaiboekskrywer gewerk het, het hy sy debuut as regisseur in 1943 tydens die Tweede Wêreldoorlog gemaak met die gewilde aksieprent Sanshiro Sugata (ook bekend as Judo Saga). Ná die oorlog het Drunken Angel (1948) hom ’n gerekende regisseur in Japan gemaak. Een van die hoofspelers was die toe onbekende akteur Toshiro Mifune. Die twee mans het later nog 15 prente saam gemaak. Sy vrou, Yōko Yaguchi, het ook in een van sy prente gespeel. Rashomon, waarvan die première in Augustus 1950 in Tokio was, weer met Mifune in, het op 10 September 1951 in ’n verrassende wending die Goue Leeu op die Venesiese Rolprentfees gewen en is daarna in Europa en Noord-Amerika uitgereik.


Donkerblou is 'n kleur, die tweede diepste skakering van blou na middernagblou. Volgens verskeie kleurskemas word donkerblou as volg voorgestel: Lys van kleure


Vir die TV-reeks, sien Boer soek ‘n vrou. Vrou soek boer is ’n Afrikaanse rolprent wat op 7 Maart 2014 in Suid-Afrika vrygestel is. Die hoofrolle word deur Lika Berning, Bok van Blerk, en Nico Panagio vertolk. Die prent speel in Mpumalanga af en is ook in en om Wakkerstroom verfilm. Dit het ongeveer R5 400 000 gekos om te vervaardig. Die rolprent is ’n romantiese komedie. Die ouderdomsperk is OL (ouerleiding), T (taal). Die film se slagspreuk is: Mens se baksels proe altyd beter as jy verlief is. Lika Berning as Mareike Nico Panagio as Neil Bok van Blerk as Stander Nicole Bailey as ontvangsdame Martin Bester as Tim Gretha Brazelle as Ingrid Dylan Britz as Willem Charlene Brouwer as Susan Rowan Cloete as Gert Carel Du Plessis as Karel Morne du Toit as Schalk Anthony Fridjhon as Oom Fritz Anrich Herbst as Rudi Henk Hugo as Oom Japie Tiaan Kelderman as Ewald Gideon Le Roux as Robbie Andre Odendaal as Prokureur Almarida Reynecke as Marie Hennie Smit as Oom Flip Lindie Stander as Kobus Julie Strijdom as Tannie Olga Hugo Taljaard as Grys Man Marga van Rooy as Tannie Bettie Mareike is 'n stadsmeisie wat suksesvol is in haar veeleisende beroep.


Die opposisieleier is die leier van die grootste politieke party wat nie in die regering verteenwoordig is nie. Die opposisieleier vervul verskillende rolle in verskillende lande, maar word algemeen as direkte teenstander van die staatshoof gesien. Die persoon stel dikwels 'n skadukabinet saam, bestaande uit ministers wat die persoon sou kies as sy party aan bewind kom. In seker statebondslande dra die persoon die titel van "Haar Majesteit se Lojale opposisie". Lys van Suid-Afrikaanse opposisieleiers (en) The South African Constitution, deur H.J. May (3rd uitgawe 1955, Juta & Co) (en) Keesing's Contemporary Archives, verskeie volumes (en) Smuts: A Reappraisal, deur Bernard Friedman (George, Allen & Unwin 1975) ISBN 0-04-920045-3 (en) South Africa 1982 Official Yearbook of the Republic of South Africa, gepubliseer deur Chris van Rensburg Publikasies


Die Suid-Afrikaanse algemene verkiesing van 1984 het in Augustus 1984 in Suid-Afrika plaasgevind om Kleurling- en Indiër-verteenwoordigers vir hulle onderskeie huise in die driekamerparlement te kies. Dit volg na die Suid-Afrikaanse referendum van 1983 waartydens Blanke kiesers met 'n twee-derde meerderheid ten gunste van die instelling van 'n driekamerparlement gestem het. Die verkiesing van bruinmense vir die Raad van Verteenwoordigers het op 22 Augustus plaasgevind. Die Arbeidersparty onder leiding van eerwaarde Allan Hendrickse wen die verkiesing en palm 76 van die 80 setels in. Die verkiesing van Indiërs vir die Raad van Afgevaardigdes is op 28 Augustus gehou. Die "National People's Party" verower 18 van die 40 setels. Die verkiesing is deur die "United Democratic Front" geopponeer en is deur boikotte en protesaksie gekenmerk. Na afloop van die verkiesing reik die Verenigde Nasies resolusie 554 van 1984 uit wat die verkiesing as onregverdig en ongeldig bestempel, omdat dit die Blanke minderheidsregering in stand hou. Ander het dit weer as 'n belangrike stap in die proses van demokratisering van die Suid-Afrikaanse samelewing beskou. (en) Elections in South Africa, African Elections Database


Duits-Suidwes-Afrika (Duits: Deutsch-Südwestafrika, DSWA) was vanaf 1884 tot 1915 'n kolonie van die Duitse Keiserryk op die gebied van die hedendaagse Namibië. Met 'n oppervlakte van 835 100 km² was dit omstreeks 1,5-keer groter as die Duitse Keiserryk en die enigste Duitse kolonie waar 'n aansienlike kolonisasie deur Duitsers plaasgevind het. Op 1 Julie 1890 is die sogenaamde "Zanzibar-Helgoland-Verdrag" tussen die Duitse Keiserryk en die Verenigde Koninkryk onderteken. Daarmee het Helgoland en die Kaprivistrook deel van die Duitse Keiserryk geword, terwyl Wituland (hede in Kenia geleë) en Zanzibar (destyds nie deel van die Duitse koloniale ryk nie) by die Britse koloniale ryk ingelyf is. Tydens die Suidwes-Afrika-veldtog is Duits-Suidwes-Afrika in 1915 deur Geallieerde troepe van die Unie van Suid-Afrika en die Verenigde Koninkryk verower. Ná die einde van die Eerste Wêreldoorlog het Suidwes-Afrika as gevolg van die Verdrag van Versailles 'n Volkebondmandaat van Suid-Afrika geword. Die gebied het ná die einde van die Namibiese Onafhanklikheidsoorlog in 1990 as Namibië onafhanklik geword.


Die kasteel Oberwiederstedt is 'n voormalige riddergoed in Wiederstedt in die distrik Mansfeld-Südharz van die Duitse deelstaat Sakse-Anhalt. Hier is in 1772 Georg Philipp Friedrich Freiherr von Hardenberg gebore, beter bekend as Novalis, een van die beduidendste persoonlikhede van die vroeë literêre Romantiek in Duitsland wat hom as digter en skrywer, juris en mynbou-ingenieur bekwaam het. Tans huisves die kasteel 'n navorsingsinstelling wat op die vroeë Romantiek fokus en die Novalis-museum. Daarnaas dien dit as setel van die Internasionale Novalis-geselskap en die Novalis-stigting Wege wagen mit Novalis. Die kasteel is toeganklik vir die publiek.


Iwano-Frankifsk-oblast (Oekraïens: Івано-Франківська) is 'n oblast in westelike Oekraïne. Die oblast was tot 1962 bekend as Stanislaw-oblast. Iwano-Frankifsk is die hoofstad en grootste stad in die oblast. Tale (2001-sensus): Oekraïens (97,8%), Russies (1,8%), Wit-Russies (0,05%). Etniese verdeling (2001-sensus): Oekraïners (97,5%), Russe (1,8%), Pole (0,1%). Deelgebiede van Oekraïne Hierdie artikel is ’n saadjie. Voel vry om Wikipedia te help deur dit uit te brei.


Die koning Edward VII-standbeeld staan op die Parade in Kaapstad regoor die Stadsaal. Hierdie effens groter as lewensgroot beeld is gemaak deur sir W. Goscombe John van Londen en is op 12 April 1905 onthul. Wikimedia Commons het meer media in die kategorie Koning Edward VII-standbeeld. Hierdie artikel is ’n saadjie. Voel vry om Wikipedia te help deur dit uit te brei. Koördinate: 33°55′29″S 18°25′29″O / 33.92472°S 18.42472°O / -33.92472; 18.42472


Bochotnica is 'n dorp naby Kazimierz Dolny in Suidoos-Pole, tussen Puławy en Nałęczów aan die Wisła-rivier. Dit is die hoofdorp van 'n kommune in die Puławy-distrik in die woiwodskap Lublin. Die dorp het in die 2010-sensus 'n bevolking van 1500 gehad. Hierdie artikel is ’n saadjie. Voel vry om Wikipedia te help deur dit uit te brei.


Karmyn is 'n kleur, 'n skakering van rooi. Volgens verskeie kleurskemas word karmyn as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Die Rietvlei Natuurreservaat is 'n natuurreservaat net suidoos van Pretoria in Gauteng, Suid-Afrika. Dit word deur die Stad Tshwane Metropolitaanse Munisipaliteit bestuur. 'n Netwerk van teer- en grondpaaie deurkruis die gebied, wat die reservaat vir besoekers en bestuur toeganklik maak. Dié natuurreservaat moet nie verwar word met die Rietvlei Zoo Farm in Alberton, of met Rietvlei-vleilandreservaat te Table View, Kaapstad, nie. Rietvlei Natuurreservaat is geleë in die gebied waar die plaas Doornkloof in 1841 deur Daniel Elardus Erasmus uitgelê is. Sy seun Michiel Christiaan Elardus Erasmus het later 'n gedeelte van die plaas Rietvlei oorgeneem waar hy gewoon het totdat hy op 8 Junie 1895 oorlede is. Michiel is te Rietvlei begrawe. Cecelia Thomas, weduwee van Thomas "Groot Tom" Moodie, 'n boer van die distrik Bethlehem in die Vrystaat, is ook hier begrawe. Daar is 'n historiese klipskans in die reservaat te sien, waar die Britse magte 'n kanon gedurende die tweede besetting van Pretoria tydens die Anglo-Boereoorlog geïnstalleer het. Rietvlei is op 2 September 1929 deur die regering aangekoop en tot 'n natuurreservaat verklaar.


Frans Claerhout (*15 Februarie 1919 – †4 Julie 2006) was ’n Rooms-Katolieke priester en skilder, gebore te Pittem, België, wat van 1946 in Suid-Afrika woonagtig was. Hy was die hoof van die Sint Francis Missie te Thaba Nchu. Sy skilderye is gewild in Duitsland, België, Kanada, Verenigde State en die Verenigde Koninkryk. As skilder en grafiese kunstenaar was hy outididak (selfgeskoold). Sy werk steun in baie opsigte op die Vlaamse ekspressionisme, hoewel sy kleure deurgaans dowwer is en die intens tragiese element van die Europese ekspressionisme ontbreek. Sy tonele beeld die daaglikse lewe van plattelandse swart mense en religieuse temas uit. Met die hulp van verskeie kunstenaars op Thaba Nchu het hy die kerk Thabo Ya Kreste gebou, waar hy ook ’n kunssentrum gevestig het. http://www.dbnl.org/tekst/_ons003197201_01/_ons003197201_01_0013.php http://www.sahistory.org.za/dated-event/sa-artist-father-frans-claerhout-born HAT Taal-en-feitegids, Pearson, Desember 2013, ISBN 978-1-77578-243-8


Wolf Hall is 'n geskiedkundige fiksie roman deur Hilary Mantel wat die eerste keer in 2009 gepubliseer is. Dit speel af in die tydperk tussen 1500 en 1535 en is 'n fiktiewe biografie wat die opkoms en bevordering van Thomas Cromwell aan die hof van Hendrik VIII dokumenteer. Dit is die eerste boek van 'n trilogie waarvan die opvolgroman, Bring Up the Bodies, alreeds in 2012 gepubliseer is. Mantel is vir beide van hierdie romans bekroon met die Booker-prys, onderskeidelik in 2009 en in 2012. Hierdie artikel is ’n saadjie. Voel vry om Wikipedia te help deur dit uit te brei.


Castelnuovo Rangone is 'n comune in die streek Emilia-Romagna, in die noorde van Italië. Dit lê ongeveer 40 km wes van Bologna en 13 km suid van Modena, bestaande uit dorpies en kleiner nedersettings. In 2008 het dit 'n bevolking van 13 856 gehad, en 'n oppervlak van 23 km2. Wikimedia Commons het meer media in die kategorie Castelnuovo Rangone. Hierdie artikel is ’n saadjie. Voel vry om Wikipedia te help deur dit uit te brei.


Die Arecibo-boodskap is ’n radioboodskap wat in 1974 die ruimte ingestuur is met die heropening van die Arecibo-radioteleskoop in Puerto Rico. Die boodskap is gerig op die sterreswerm Messier 13, sowat 25 000 ligjare van die Aarde af. Wanneer dit sy bestemming bereik, sal M13 nie meer in daardie deel van die ruimte wees nie. Die boodskap bestaan uit 1 679 bis wat uitgestuur is op ’n frekwensie van 2 380 MHz en frekwensiegemoduleer met 10 Hz. Die volledige sein het drie minute geduur en is nie herhaal nie. Die getal 1 679 is gekies omdat dit ’n semipriemgetal is, en daarom kon dit opgedeel word in 23 rye en 73 kolomme, of 73 rye en 23 kolomme. Wanneer die inligting op die eerste manier gerangskik word (23 rye, 73 kolomme) word onsin geproduseer, maar wanneer dit op die tweede manier gerangskik word (73 rye, 23 kolomme), word die afbeelding regs gevorm – daar word veronderstel dit sal as data herkenbaar wees. (Die kleure is net ter verduideliking; die oorspronklike boodskap bevat geen kleur nie.)


Phoenix straatrenbaan is 'n 3.720 km lange straatrenbaan in Phoenix, Arizona Verenigde State. Dit het die Verenigde State Grand Prix van 1989, 1990 en 1991 (vir 3 byeenkomste) aangebied, maar dis uiteindelik laat vaar weens swak toeskouergetalle. Daar was geen verdere Formule 1-renne in die VSA totdat die Indianapolis Motor Speedway sy eerste Grand Prix in 2000 gehou het nie. Hierdie artikel is ’n saadjie. Voel vry om Wikipedia te help deur dit uit te brei.


Traverse City is 'n hawestad in die deelstaat Michigan geleë aan die oewer van die Michiganmeer. Die administratiewe setel van Grand Traverse County is hier gevestig. Die nedersetting was gevestig in 1847 en het in 1895 stadstatus gekry. Collier's Encyclopedia, Crowell-Collier Educational Corporation, Volume 22, Bladsy 447. Hierdie artikel is ’n saadjie. Voel vry om Wikipedia te help deur dit uit te brei.


Die Nissan Skyline (Japannees: 日産·スカイライン, Nissan Sukairain) is 'n lyn van kompakte motors, sportmotors en kompakte uitvoerende bestuurdersmotors oorspronklik deur die Prince Motor Company begin in 1955, en later deur Nissan nadat die twee maatskappye saamgesmelt het in 1966. Na die samesmelting is die Skyline langs sy groter eweknie, die Nissan Gloria, in Japan verkoop deur handelaars genoem Nissan Prince Shop. Die Skyline was grootliks ontwerp en ontwikkel deur Shinichiro Sakurai, wat 'n groot invloed op die motor gehad het tot met sy dood in 2011.


Quetelet-professor (Q.p.) is 'n aanwysing wat aan professors by Columbia-universiteit toegeken word. Dit is vernoem na Adolphe Quetelet, die Belgiese astronoom, wiskundige, statistikus, en sosioloog. Die aanwysing is aan die volgende persone toegeken: 1963-1971: Paul Lazarsfeld, Q.p. van sosiale wetenskap 1977-1988: Peter Blau, Q.p. van sosiologie 1989-2001: Jonathan Cole, Q.p. van sosiale wetenskap 2003-hede: Jeffrey Sachs, Q.p. van volhoubare ontwikkeling "argiefkopie". Geargiveer vanaf die oorspronklike op 10 Januarie 2015. Besoek op 10 Januarie 2015. Hierdie artikel is ’n saadjie. Voel vry om Wikipedia te help deur dit uit te brei.


Die Bundestag (letterlik "Bondsdag") is 'n konstitusionele en wetgewende liggaam in Duitsland. Die Bundestag is in 1949 deur die Grondwet van die Bondsrepubliek Duitsland (Grundgesetz für die Bundesrepublik Deutschland) gestig as die opvolger van die vorige Reichstag. Die byeenkoms vind plaas in die Reichstag (gebou) in Berlyn. Norbert Lammert is die huidige President van die Bundestag. Verteenwoordigers van die Bundestag word direk verkies, gewoonlik elke vier jaar, maar soms vroeër as die kanselier van Duitsland die president van Duitsland versoek om 'n verkiesing te hou. Klaus von Beyme:The legislator. The Bundestag as a decision-making center. Westdeutscher Verlag, ISBN 3-531-12956-2. Steffen Dagger: Employees in the German Bundestag: political managers, public relations workers and consultants. Ibidem, Stuttgart 2009, ISBN 978-3-8382-0007-1. German Bundestag, Public Relations Department (Ed.): Leaflet Front side: The Reichstag building , Back side: The German Bundestag. Michael F. Feldkamp : Data Handbook on the History of the German Bundestag 1990 to 2010. Nomos, Baden-Baden 2011, ISBN 978-3-8329-6237-1. Michael F. Feldkamp: The German Bundestag - 100 questions and answers.


Villieria is 'n woonbuurt in die noorde van Pretoria, die hoofstad van Suid-Afrika. Dit word omring deur woonbuurte soos Waverley en Rietfontein en is net noordoos van Pretoria se sentrale sakekern geleë. Villieria is in 1896 by Pretoria ingelyf en is dus een van die stad se oudste woonbuurte. Dit het wye strate, groot erwe en enkelverdiepinghuise met groot tuine. Hoërskool Oos-Moot 'n President Kruger-kinderhuis (31ste Laan) Laerskool Villieria Pierneefteater (op die terrein van die Hoërskool Rietondale) Villieria NG Kerk Gereformeerde kerk Oos-Moot (in 31ste Laan) Villieria Polisiestasie Villieria Tennisklub "Subplek Villieria". Sensus 2011.


Hierdie artikel kan uitgebrei word met teks wat vertaal is uit die ooreenstemmende artikel in Nederlands. Catharina Felicia van Rees (22 Augustus 1831 – 1 April 1915) is die skryfster van die Volkslied van die Zuid-Afrikaansche Republiek. Sy is in Holland gebore. Sy raak bevriend met T.F. Burgers tydens sy studente dae daar. Sy ontmoet hom weer in 1875 tydens 'n latere besoek. Sy word geïnspireer deur hom en skryf 'n lied wat tydens die Tweede Vryheidsoorlog in baie tale vertaal is. Sy is op 1 April 1915 in Velp, naby Arnhem oorlede. Ensiklopedie van Suidelike Afrika, Eric Rosenthal, 1967 Wallis, F. (2000). Nuusdagboek: feite en fratse oor 1000 jaar, Kaapstad: Human & Rousseau Geboortedatum op sahistory.org.za, besoek op 13 Januarie 2015 Datum oorlede op sahistory.org.za, besoek op 13 Januarie 2015 (af) Swart, M.J., e.a. (red.): Afrikaanse Kultuuralmanak. Aucklandpark: Federasie van Afrikaanse Kultuurvereniginge, 1980, p.102. ISBN 0-620-04543-4 Portret in die Biografisch Woordenboek van Nederland Hierdie artikel is ’n saadjie. Voel vry om Wikipedia te help deur dit uit te brei.


Die Slag van Boschbult het op 31 Maart 1902 tydens die Tweede Vryheidsoorlog plaasgevind. Na die vernederende nederlaag tydens die Slag van Tweebosch het die Britse Magte wraak gesoek. Hulle plaas ongeveer 16 000 soldate oor van die Oos-Transvaal en die Oranje-Vrystaat na die Wes-Transvaal. Op 24 Maart 1902 begin die Britte met ‘n groot operasie vanaf Klerksdorp. Generaal Koos de la Rey, President Steyn was nog saam met hom, slaag daarin om die Britte te ontwyk sowel as generaal Kemp. Die Britte het egter uitgevind waar generaal Liebenberg skuil en begin om hom te omsingel. Liebenberg het geen keuse nie en hy en sy manskappe slaan voet in die wind. Hulle laat al hulle waens en kanonne agter. Die Britte agtervolg hulle vir ‘n geruime tyd en slaag daarin om agt Boere dood te maak en 160 gevangene te neem. Teen die einde van Maart besluit De le Ray om die Britte aan te val in wat later as die Slag van Boschbult bekend staan. De la Rey se verkenners lig hom noukeurig in oor die Britse Magte se bewegings tussen Klerksdorp en Lichtenburg.


Hierdie artikel handel oor die nedersetting by Timbavati in Ehlanzeni. Vir ander gelyknamige plekke, sien die dubbelsinnigheidsbladsy by Welverdiend. Welverdiend is 'n dorp in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika. Dit is langs die pad van Acornhoek na Orpenruskamp in die Krugerwildtuin geleë, en grens wes aan die Timbavati-nedersetting. Lys van dorpe in Suid-Afrika "Hoofplek Welverdiend". Sensus 2011.


Kiepersol is 'n nedersetting in die Mbombela Plaaslike Munisipaliteit (in Ehlanzeni-distrik) in Mpumalanga. Kiepersol is baie naby aan die dorp Hazyview geleë. Dit is na die inheemse kiepersol (boom) vernoem, wat in oorvloed in die laeveld voorkom, alhoewel die omgewing meestal uit aangeplante piesangplantasies bestaan. Ander vrugte wat hier volop voorkom, sluit in mango's, avokado's en makadamianeute. Die Phabenihek van die Krugerwildtuin is ook digby Hazyview. Lys van dorpe in Suid-Afrika "South Africa Kiepersol" (in Engels). ShowMe. Geargiveer vanaf die oorspronklike op 28 Maart 2019. Besoek op 10 Augustus 2015. "Kiepersol, Mpumalanga". SA Travel Directory. Geargiveer vanaf die oorspronklike op 5 Januarie 2014. Besoek op 10 Augustus 2015. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Mitanni (IFA: mɪˈtæni; Hetitiese wigskrif: KUR URU; ook genoem Hanigalbat, Akkadies: Ḫa-ni-gal-bat) was ’n Horitiessprekende staat in Noord-Sirië en Suidoos-Anatolië van omstreeks 1500 tot 1300 v.C. Dit is gestig deur ’n Indo-Ariese heersersklas wat oor ’n hoofsaaklik Horitiese bevolking regeer het. Dit het ’n streeksmag geword ná die Hetitiese verwoesting van Amoritiese Babilon en nadat ’n paar onbekwame Assiriese konings ’n magsvakuum in Mesopotamië geskep het. Aan die begin van sy geskiedenis was Mitanni se grootste vyand Antieke Egipte onder sy 18de-dinastiese farao's. Met die opkoms van die Hetitiese Ryk het Mitanni en Egipte egter ’n bondgenootskap gesluit om mekaar se belange teen die Hetiete te beskerm. Op die hoogtepunt van sy mag in die 14de eeu v.C. was Mitanni se buiteposte gesentreer om sy hoofstad, Washukanni, wat volgens argeoloë aan die bolope van die Khaburrivier geleë was. Eindelik moes die staat swig onder Hetitiese en later Assiriese aanvalle en het dit ’n provinsie van die Middel-Assiriese Ryk geword.


Pankop (of Masobye) is 'n gehug in Dr. J.S. Moroka Plaaslike Munisipaliteit, Nkangala-distriksmunisipaliteit in Mpumalanga, Suid-Afrika. "Subplek Pankop". Sensus 2001 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Joshua Mqabuko Nyongolo Nkomo (19 Junie 1917 – 1 Julie 1999) was die stigter en leier van die Zimbabwean African People's Union (ZAPU), asook 'n lid van die Ndebele (Kalanga)-stam. Nkomo was 'n vakbondleier, wat die president van die verbode Nasionale Demokratiese Party geword het, en is vir tien jaar deur Rhodesië se destydse wit regering tronk toe gestuur. Ná sy vrylating het ZAPU tot die val van die regering bygedra, maar in konflik met die mededinger ZANU-groep gekom, wat deur Robert Mugabe gelei is. Net na 'n omstrede samesmelting tussen ZAPU en ZANU, moes hy uit vrees vir sy lewe die land uit vlug. Hy het verskeie byname gehad, onder andere "Umafukufuku", "Vader Zimbabwe" en "Chibwechitedza", die gladde rots. Joshua Nkomo with Nicholas Harman, Nkomo: The Story of My Life (outobiografie), 1984; ISBN 0-413-54500-8, ISBN 978-0-413-54500-8. The Zimbabwe African People's Union 1961–1987: A Political History of Insurgency in Southern Rhodesia.


Andrew Smith kan na een van verskeie persone met die naam verwys, onder andere: Andrew Smith, Skotse chirurg, ontdekkingsreisiger, volkekundige en dierkundige wat as die vader van dierkunde in Suid-Afrika beskou word. Andrew Smith, Suid-Afrikaanse rugbyspeler wat o.a. in die 2011 en 2012 Superrugbyseisoen gespeel het.


Prof. dr. Hans-Josef Vermeer (Iserlohn, 24 September 1930 – Heidelberg, 4 Februarie 2010) was 'n Duitse taalkundige en vertaalkundige. Hy is aangestel as professor in algemene en toegepaste taalkunde aan die Universiteit van Mainz in Germersheim (1971–1983). Daarna was hy professor in vertaalstudies met spesiale verwysing na Portugees aan die Universiteit van Heidelberg (1984–1992). Hy was ook ’n besoekende professor by die Leopold Franzens-universiteit in Innsbruck (1999–2002), die Bosporus-univeriteit in Istanbul (2002–2003) en die Okan-universiteit in Istanbul (2004–2008). Hy het uiteindelik in sy laaste jare na die universiteit van Mainz en Heidelberg teruggekeer om daar te doseer. Hy is die bekendste vir die vestiging van die skopos-teorie maar het oor ’n verskeidenheid onderwerpe in die taalkunde, vertaling en tolking geskryf. Hy was die skrywer van meer as 80 artikels, hoofstukke en boeke. In 2012 is ’n spesiale nommer van mTm uitgegee om sy werk en lewe te herdenk. Adjektivische und verbale Farbausdrücke in den indogermanischen Sprachen mit ē-Verben. Ein Beitrag zur Frage der Wortarten und zum Problem der Übersetzbarkeit.


Die Natalse sandpadda (Tomopterna natalensis) is 'n padda wat endemies is aan Suid-Afrika en kom voor in die oostelike en noordelike gedeeltes van die land. Die padda is 4 – 5 cm lank. Hulle hoofvoedsel is insekte. Hulle verkies om in syferwater in grasvelde, vleie en stroomoewers te leef. Hulle is van die lawaaierigste paddas. Natuurlewe van Suid-Afrika Duncan Butchart Struik Nature 2012 ISBN 978 1 43170 248 0 Wikimedia Commons het meer media in die kategorie Natalse sandpadda. Wikispecies het meer inligting verwant aan Natalse sandpadda Hierdie artikel is ’n saadjie. Voel vry om Wikipedia te help deur dit uit te brei.


Die Goedertrouwdam is 'n grondvultipe dam geleë in die Mhlathuzerivier, naby Eshowe in KwaZulu-Natal, Suid-Afrika. Die dam is in 1982 voltooi en het 'n bakmaat van 310 miljoen m3. Dit word hoofsaaklik gebruik vir watervoorsiening aan die industriële kompleks by Richardsbaai. Lys van grootste damme in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4


Die Vanwyksvleidam is in ‘n sytak van die Hartbeesrivier, ‘n boloop van die Oranjerivier. Die dam is op die Carnarvon-leegte net buite die dorp Van Wyksvlei, noord van Carnarvon, oos van Brandvlei en suidoos van Verneukpan. In 1884 is die grondwal voltooi en is daarom waarskynlik die oudste dam in Suid-Afrika. Alhoewel dit ‘n groot opgaarvermoë het, wat dit amper nog nooit meer as halfvol nie. Nagenoeg 600 hektaar word uit die dam besproei. Lys van grootste damme in Suid-Afrika List of South African Dams


Lucius Septimius Odaenathus, of net Odaenathus (Aramees: ܐܕܝܢܬ, Oḏainaṯ; Grieks: Οδαίναθος, Hodainathos), was in die tweede helfte van die 3de eeu ’n heerser van Palmyra, Sirië, en later van die kortstondige Palmyreense Ryk. Sy volle naam was Lucius Septimius Odainath. Sommige meen sy naam was van Aramese oorsprong, terwyl ander glo sy naam kom van die Arabiese woord "Odaina", "Klein Oor". Sy stamboom dui daarop dat hy van Arabiese oorsprong was. Sy clan-naam wys sy familie het Romeinse burgerskap gekry onder ’n keiser van die Seweriese dinastie en dus was hulle die belangrikste familie in Palmyra sedert die 190's. Hy was die seun van Hairan, die seun van Vaballathus, die seun van Nasor. Dit is nie bekend wanneer Odaenathus die heerser van Palmyra geword het nie, maar daar is ’n inskripsie reeds uit 258 waarin hy "die vermaarde konsul van ons meester" genoem word. Die neerlaag en gevangenskap van die Romeinse keiser Valerianus in 260 het die oostelike provinsies grootliks aan die genade van die Perse oorgelaat, wat onwenslik was vir Palmyra.


Die Kaapse skink (Trachylepis capensis) is 'n akkedis wat voorkom oor die grootste gedeelte van Suid-Afrika. Dit is 'n vet, middelgroot reptiel met 'n stomp kop. Die lyf is taankleurig, swart en roomkleurig gespikkel, terwyl die pens ietwat gelerig is. Daar is drie ligte strepe van die agterkop tot by die stert. Die akkedis leef in sanderige ooptes, stompe, aalwynstamme en klippe. Hulle vreet kewers, sprinkane en insekte. Hulle natuurlike vyande is valke, sperwers en slange. Die akkedis word 16 tot 20 cm lank. 'n Kaapse skink wat deur 'n Fiskaallaksman aan 'n koorsboom gehang is. 'n Kaapse skink in lae-vlak plantegroei. 'n Kaapse skink in 'n Kaapstadse tuin. Nog een. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Kaapse skink. Hierdie artikel is ’n saadjie. Voel vry om Wikipedia te help deur dit uit te brei.


Karma (Sanskrit: कर्म, karma; Pali: kamma) beteken aksie, werk of daad; dit verwys ook na die spirituele beginsel van "oorsaak en effek", waar ’n mens se aksies (oorsaak) sy toekoms bepaal (effek). Goeie bedoelings en dade dra by tot goeie karma en toekomstige geluk, terwyl slegte bedoelings en dade slegte karma en toekomstige lyding veroorsaak. Karma is nou verwant aan die idee van hergeboorte in sommige Asiatiese godsdienste. In dié skole beïnvloed karma ’n mens se huidige lewe, sowel as jou toekomstige lewens (samsara). Die idee van karma het sy oorsprong in antieke Indië en word dus aangetref in Hindoeïsme, Boeddhisme, Djainisme, Sikhisme en Taoïsme. Encyclopedia Britannica, 11th Edition, Volume 15, New York, pp 679-680, "Karma" Hans Torwesten (1994), Vedanta: Heart of Hinduism, ISBN 978-0802132628, Grove Press New York, bl.


Lenyenye is 'n nedersetting in die ooste van die Limpopoprovinsie, Suid-Afrika. Dit val onder die beheer van die Groter Tzaneen Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Lenyenye". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Sangoma is 'n nedersetting in die ooste van die Limpopoprovinsie, Suid-Afrika. Dit val onder beheer van die Groter Tzaneen Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Sangoma". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Gereformeerde kerk Innesdal is ’n gemeente van die Gereformeerde Kerk (GKSA) noord van Pretoria se middestad. Dit sluit die woonbuurte Deerness, Jakarandapark, Riefontein en Villieria in. Die gemeente Innesdal is geleë in ’n deel van Pretoria, die Moot, met ’n digte konsentrasie Gereformeerde kerke. Van Innesdal se kerkgebou tot by dié van Pretoria-Wonderboom-Suid is dit 2,6 km, tot by Eloffsdal is dit 3,9 km, tot by Oos-Moot is dit 3,4 km en tot by Pretoria-Meintjeskop 2,9 km. Soos elders, het ook hier die lidmaattal van die Gereformeerde kerke in die jongste jare afgeneem. Innesdal het in 2001 ’n sieletal van 399 gehad, maar in 2014 net 204. Pretoria-Wonderboom-Suid het afgeneem van 401 tot 332, Eloffsdal van 200 tot 147, Oos-Moot van 551 tot 455, Pretoria-Meintjeskop van 335 tot 262 en Die Kandelaar van 506 tot 489. Die Gereformeerde kerk Innesdal is op 24 Desember 1938 gestig en het die naam gekry van die destydse munisipaliteit in die Moot van Pretoria, oos van die Apiesrivier.


Abdurrazack Achmat, beter bekend as Zackie Achmat (gebore 21 Maart 1962) is 'n wêreldbekende Suid-Afrikaanse vigsaktivis. Achmat is veral bekend as stigter en voorsitter van die Treatment Action Campaign (TAC) en sy werk vir mense met MIV/vigs in Suid-Afrika. Achmat is openlik homoseksueel en MIV-positief. LGBT-regte in Suid-Afrika Regte Burgerlike verbintenis • Selfdegeslaghuwelik Bekende persone Zoliswa Nkonyana • Simon Nkoli • Edwin Cameron • Pieter-Dirk Uys • Charl van den Berg • Zackie Achmat Kultuur Gayle • IsiNgqumo Gebeure Kaapstad Pride • Durban Pride • Johannesburg Pride • Soweto Pride Media Wrapped • Behind the Mask Ander Korrektiewe verkragting   Achmat is in Vrededorp, 'n voorstad van Johannesburg, gebore. Hy het tydens die apartheid in Soutrivier, 'n buurt van etnies gemengde Moslems buite Kaapstad, grootgeword. Achmat en sy familie is Kaapse Maleiers. Hulle is deur die apartheidsregering as kleurlinge geklassifiseer, wat aan hulle 'n hoër maatskaplike status as swartes toegeken het, maar is nogtans benadeel in vergelyking met blanke Suid-Afrikaners. Op veertienjarige ouderdom begin hy met sy aktivisme deur aan die studenteopstand van 1976 deel te neem.


Ds. Bernhardus Rudolph Hattingh (distrik Molteno, Oostelike Provinsie, 12 Augustus 1880 – distrik Johannesburg, 4 Januarie 1934) was ’n Suid-Afrikaanse Volksraadslid en predikant in die Nederduitse Gereformeerde Kerk. Hy is beskryf as ’n "vinnige leier met groot werkkrag en deursettingsvermoë". Bernhardus Rudolph Hattingh is in die distrik Molteno gebore. Nadat hy die Matrikulasie-eksamen op Maraisburg (Hofmeyr) afgelê het, is hy vir sy verdere opleiding na Stellenbosch. Nadat hy in Desember 1903 tot die bediening toegelaat is, was hy tydelik op Fraserburg en Langlaagte werksaam totdat hy in 1905 na Sutherland gegaan het. By die vierde beroep na die vertrek van ds. Willem Conradie het die keuse op 31 Oktober 1904 met 'n groot meerderheid op ds. Hattingh geval en op 6 Februarie 1905 neem hy sy plek in die kerkraadsvergadering in. HIerna het hy nog net die gemeente Greylingstad bedien. Omdat hy graag met die opbou van die Helpmekaar-organisasie behulpsaam wou wees en die Greylingstadse kerkraad hom daartoe nie verlof wou gee nie, het hy in 1916 as predikant bedank.


Abu Nidal (1937–2002) was een van die mees gesoekte en gevreesde Palestynse terroriste ter wêreld. Nidal het lughawens, vliegtuie, busse en openbare geboue aangeval en soms selfmoord-bomaanvallers hiervoor gebruik. Hy word vir 'n totaal van 90 aanvalle in 20 lande verantwoordelik gehou. Hierdie aanvalle het hoofsaaklik tussen die middel 1970's en vroeë 1990's plaasgevind. Die naam Abu Nidal beteken "vader van die stryd". Abu Nidal is in Mei 1937 in die hawestad Jaffa, tans 'n deel van die munisipaliteit Tel Aviv-Jaffa, as Sabri al-Banna, gebore. Vanweë die Nakba (verdrywing van Arabiere uit Palestina) vlug sy familie eers na 'n kamp vir ontwortelde persone in die Gasastrook en later na Nablus. In die 1960's sluit hy by Yasser Arafat se Fatah-groep aan, wat later deel van die Palestynse Bevrydingsorganisasie sou word. In 1974 breek Nidal van die Fatah-groep af weg, omdat hulle 'n twee-staat-oplossing nagevolg het. Hierna stig hy sy eie organisasie, genaamd die Abu Nidal Organisasie (ANO). Nidal was omstrede in Arabiese kringe. Hy is by verstek deur Palestynse, Libanese en Jordaniese howe ter dood veroordeel.


Bothashof was 'n Afrikaansmedium-skool met noue Suid-Afrikaanse bande in die destydse Suid-Rhodesië en later Rhodesië. Dit het aan die einde van die minderheidsbewind Engelsmedium geword en eindelik ook vir 'n kort rukkie in die onafhanklike Zimbabwe as sodanig bestaan. Die voertaal is verander omdat die Afrikaanse gemeenskap in dié land so verminder het dat die skool nie sinvol kon voortbestaan nie. Dit is in 1985 hernoem tot Eaglesvale en het "'n ware Zimbabwiese skool" geword. Omstreeks 1910 het ds. A.J. Botha van die NG gemeente Bulawayo met 'n fiets gery na 'n siek weduwee wat op 'n plaas saam met sy twee dogters gewoon het. Die vrou is later oorlede en haar twee dogters wees gelaat. Dié twee is toe versorg deur Ndebele-dorpenaars. Die NG Kerk stig toe 'n weeshuis in Rhodesstraat, Bulawayo, om na dié kinders om te sien. Later het ene mev. Basson haar twee seuns na die weeshuis gebring omdat haar man, soos bogenoemde weduwee, aan swartkoors beswyk het. 'n Klein skooltjie is op die kerkgrond opgerig om dié kinders te onderrig en dit het op 30 Januarie 1911 geopen.


Amina Desai (1920 – 10 Junie 2009) was Suid-Afrika se langsdienende vroulike Indiese politieke gevangene. In 1996, op die ouderdom van 76, was sy 'n getuie vir die Waarheid-en-versoeningskommissie (WVK). In 2013 is sy postuum met die Orde van Luthuli bekroon. Toe haar man, Suliman Mohammed Desai, 'n Transvaalse Indiërkongres-aktivis, in 1969 oorlede is, het Amina Desai vir sy besigheid se bestuur verantwoordelikheid geneem. Ahmed Timol, 'n anti-apartheidsaktivis, het haar huis by Haroldstraat 12, Roodepoort as 'n ondergrondse basis gebruik. Timol het ook saam met Hilmi, Desai se seun, gewerk. Beide van hulle het gereeld politiek bespreek. Timol is deur die veiligheidspolisie by 'n padblokkade in hegtenis geneem. Gemeenskap-literatuur is ook deur die polisie in die motor gevind, wat hulle gehelp het om Desai te spoor. Na Timol se inhegtenisneming, op 23 Oktober 1971 om drieuur in die vroeë ure van die oggend, het 'n klopjag deur die veiligheidspolisie by Desai se huis plaasgevind. Daarna is Desai na John Vorster-plein se tronk in Johannesburg geneem, waar die polisie haar ondervra het.


Anneline Kriel (gebore 1955) is 'n Suid-Afrikaanse model, aktrise en skoonheidskoningin. Sy het in 1974 op 19-jarige ouderdom Mej. Wêreld geword nadat die Verenigde Koninkryk se Helen Morgan bedank het net vier dae ná haar kroning. Anneline was Suid-Afrika se tweede Mej. Wêreld naas Penny Coelen-Rey. Sy het in verskeie Afrikaanse produksies gespeel, asook in die internasionale rolprent Kill and Kill Again. Anneline was net 19 jaar oud toe sy Mej. Wêreld 1974 word. Dit was ’n onstuimige tyd in Suid-Afrika se geskiedenis omdat die land toenemend geboikot is. Die blonde Anneline is dus soms oorsee as die gesig van apartheid-Suid-Afrika uitgebeeld en state soos die Verenigde Koninkryk en Australië het geweier om haar te verwelkom op haar wêreldtoer as Mej. Wêreld. In Suid-Afrika is haar kroning egter deur baie positief ontvang. In 1981 het sy die pop-enkelsnit He Took Off My Romeos uitgereik. Anneline het grootgeword op die myndorp Witbank. In Maart 1976 was sy in ’n skandaal betrokke weens naakfoto's wat uitgelek en in die Sunday Times van Suid-Afrika verskyn het. Roy Hilligenn, Mnr.


Die artikel lys gedrukte Nederlands-vreemdtalige woordeboeke. Tot 1961 word Afrikaanse woorde in verskeie Nederlandse woordeboeke opgeneem met die nota Zuid-Afrikaans, bedoelende Suid-Afrikaanse Nederlands "Proeve van Kaapsch taaleigen" In: De Nederduitsche taal in Zuid-Afrika hersteld, zijnde eene handleiding tot de kennis dier taal, naar de plaatselijke behoefte van het land gewijzigd – Antoine Nicolas Ernest Changuion – 1844 Proeve van een Kaapsch-Hollandsch idioticon, met toelichtingen en opmerkingen betreffende land, volk en taal – Nicolaas Mansvelt – 1884 Beknopt Afrikaans-Nederlands woordenboek – H. Bloem; Nederlandsch-Zuidafrikaansche vereeniging. - 1947. Nederlands – Afrikaanse woordeboek – P.C. Paardekooper; Leendert Dekker – 1990. Kramers woordenboek Zuid-Afrikaans-Nederlands, Nederlands-Zuid-Afrikaans – Hanny Demeersseman et al. - 2000. Protea Miniwoordeboek Nederlands-Afrikaans / Afrikaans-Nederlands – Roy Pheiffer, Fred Pheiffer, Anneli Terre Blanche en Sief Veltkamp-Visser – 30 November 2000 Prisma Woordenboeken: Afrikaans-Nederlands, Nederlands-Afrikaans – Hanny Demeersseman et al. - 2009. Van Dale Miniwoordenboek Afrikaans – Herman Beyer – 2010 Prisma: Afrikaans-Nederlands, Nederlands-Afrikaans – R Pheiffer; Primaredactie – 2010. Prisma miniwoordenboek Afrikaans – 2010.


Die Sukkulente Karoo is ’n WWF-ekostreek wat behoort tot 'n woestynagtige bioom in Suid-Afrika en Namibië. Dit strek al met die kuslyn van Suidwes-Namibië en die Noord-Kaap in Suid-Afrika langs, waar die koue Benguelastroom dikwels mis veroorsaak. Die streek strek verder na die binneland van Suid-Afrika se Wes-Kaap. Dit word in die suide begrens deur die fynbosbioom, in die ooste deur die Nama-Karoo, met sy meer uiteenlopende temperature en wisselvallige reënval, en in die noorde deur die Namibwoestyn. Die Sukkulente Karoo word gekenmerk deur die wêreld se grootste verskeidenheid vetplante en bevat sowat ’n derde van die wêreld se sowat 10 000 vetplantspesies. Op die kwartsvelde van die Knersvlakte en die Klein Karoo is daar baie endemiese vygies van die genera Argyroderma en Gibbaeum en in kalksteengedeelte van die Knersvlakte van die geslag Antimima. Argyroderma congregatum Argyroderma congregatum Argyroderma fissum Vingervygie Argyroderma pearsonii Die streek is besonders ryk aan geofiete, met sowat 630 spesies, soos byvoorbeeld die bobbejaantjies. In die Kamiesbergstreek is dit veral geofietspesies van die Iridaceae soos die genera Babiana, Lapeirousia, Moraea en Romulea wat dikwels endemies is.


Hierdie artikel handel oor die etniese groep in Oos-Asië. Vir die taal, sien Koreaans. Die Koreane (Hangoel: 한민족; hanja: 韓民族; alternatiewelik Hangoel: 조선민족; hanja: 朝鮮民族) is 'n inheemse etniese groep in Korea en Mantsjoerye. Hulle vorm die inheemse bevolking van beide Noord- en Suid-Korea en praat hoofsaaklik Koreaans. In die laaste eeu het die 7 miljoen mense van die Koreaanse diaspora langs die Stille Oseaanrand versprei, veral na die Volksrepubliek China, die Verenigde State en Japan. In die Volksrepubliek China behoort die Koreane tot een van 56 die amptelik erkende etniese groepe ("nasionaliteite"). Suid-Koreane verwys na hulself as Hanguk-in (Hangoel: 한국인; hanja: 韓國人) of Hanguk-saram (Hangoel: 한국 사람), albei beteken "Mense van die Koreaanse land." Wanneer hulle na mense van die Koreaanse diaspora verwys, gebruik Koreane dikwels die term Han-in (Hangoel: 한인; hanja: 韓人; letterlik "Koreaanse mense"). Noord-Koreane verwys na hulself as Joseon-in (Hangoel: 조선인; hanja: 朝鮮人) of Joseon-saram (Hangoel: 조선 사람), albei beteken letterlik "Joseon-mense".


Max Ferdinand Scheler (München, 22 Augustus 1874 – Frankfurt am Main, 19 Mei 1928) was 'n Joods-Duitse filosoof en sosioloog bekend vir sy werk in die fenomenologie en die wysgerige antropologie. Hy word soms beskryf as die "eerste fenomenoloog" na Edmund Husserl of die "katolieke Nietzsche." José Ortega y Gasset noem hom "die eerste mens in die filosofiese paradys." In sy filosofie lê hy veral die nadruk op begrippe soos liefde, God, waarde en persoon. In sy tyd was hy een van die bekendste en invloedrykste filosowe, maar tans is hy nie meer so bekend nie. Scheler is gebore in München in 1874. Sy gesin van half-Joodse afkoms. Sy moeder was 'n ortodokse-joodse vrou terwyl sy vader 'n protestantse voormalige boekhouer was. In die begin van sy lewe blink hy nie uit as student nie, hoewel hy wel al 'n belangstelling toon in die filosofie, en veral in die werk van Friedrich Nietzsche. In sy jeug steun hy marxistiese idees. Hy studeer eers aan die universiteit van Jena onder Rudolf Eucken.


Johannes Maisha Stanza Bopape was 'n ANC-aktivis en burgerlike leier. Hy is in 1987 verkies as die eerste hoofsekretaris van die South African National Civic Organisation (SANCO) in Mamelodi. Die polisie het hom daarvan beskuldig dat hy 'n kommunis was en 'n gevaarlike invloed. Ondanks die feit dat hy moes vlug, het hy daarin geslaag om te mobiliseer en mense teen apartheid te organiseer. Bopape is uiteindelik op 10 Junie 1988 deur die polisie in hegtenis geneem. Hy is na John Vorsterplein geneem waar hy wreed gemartel is tesame met Murphy Morobe, 'n jong aktivis van Soweto. Hy is op 12 Junie 1988 in polisie-aanhouding oorlede, waarna sy liggaam in die krokodilbesmette Komatirivier, op die grens van Mosambiek en Suid-Afrika, gegooi is. Op 4 Julie 1988 het die polisie vir sy ouers gesê dat hy uit die tronk ontsnap het. Stanza Bopapestraat (voorheen bekend as Kerkstraat, vanaf Nelson Mandelarylaan na die ooste) in Pretoria is in 2012 na hom genoem. "SA History Online" (in Engels). Geargiveer vanaf die oorspronklike op 9 Oktober 2019. Besoek op 12 Maart 2016.


Klein-Azewijn is ’n nedersetting in die munisipaliteit Montferland in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Suideiland (Engels: South Island, Māori: Te Wai Pounamu en Te Waka a Māui) vorm saam met die Noordeiland die twee hoofeilande van Nieu-Seeland; hulle word deur die Cookstraat van mekaar geskei. Die Suideiland het 'n oppervlakte van 150 437 km² en 'n bevolking van 1 135 500 in 2018 gehad. Dit is die 12de grootste eiland ter wêreld, die grootste van Nieu-Seeland en die tweede mees bevolkte eiland van die eilandnasie. Die Suideiland grens in die weste aan die Tasmansee en in die ooste aan die oop Suidelike Stille Oseaan. Oorkant die Tasmansee is Australië geleë. Die Māoriname van die eiland beteken "Jadewater" (Te Wai Pounamu) en "die kano van die Māui" (Te Waka a Māui), wat van die vorm van die eiland afgelei is. Die twee grootste stede op die Suideiland is Christchurch (363 200) en Dunedin (126 900). Van Nieu-Seeland se hoogste bergpieke is in die Nieu-Seelandse Alpe op die Suiderland geleë. Mount Cook is met 3 724 meter bo seevlak die hoogste bergpiek van Nieu-Seeland, gevolg deur Mount Tasman met 3 497 meter.


James Borthwick ’n Suid-Afrikaanse TV-, verhoog- en rolprentakteur. Hy is veral bekend vir sy komiese rolle, soos dié van Willy in die SAUK-reeks On the Couch. Hy het ook in sepies soos Erfsondes, Fees van die Ongenooides en Konsternasie Oppie Stasie gespeel. Borthwick begin sy loopbaan in 1974 by die destydse Sukovs en onderskei hom as ’n sterk karakterspeler. Hy is Engelssprekend, maar is ewe tuis op die Afrikaanse verhoog. In 1978 ontvang hy die Piers Nicholson-prys. Hy het in Anton Tsjechof se Oom Wanja (vertaal deur Karel Schoeman; regie deur Janice Honeyrnan), asook talle ander stukke gespeel. Hy was ook in flieks soos Stander (2003) en Die Prince van Pretoria (1993) te sien. Vir sy rol in die musiekblyspel Evita het hy hy die Fleur du Cap-toekenning vir beste optrede in ’n musiekblyspel ontvang. Hy is met die aktrise Rika Sennet getroud. Hulle het saam in die pantomimes Sneeuwitjie en die sewe dwergies en As die kat weg is gespeel. Hulle dogter Hanna is ook ’n aktrise. In a Time Without Love (kort), 2010 as Sersant Wallace Jozi, 2010 as Rev.


’n Epog in sterrekunde is ’n bepaalde tydperk waarin die lugkoördinate van ’n hemelliggaam met voldoende noukeurigheid as konstant beskou kan word. Hierdie koördinate verander deur die presessiebeweging van die Aarde en, in die geval van planete en ander voorwerpe in ons Sonnestelsel, ook vanweë hul eiebeweging. Die hemelpool verskuif elke jaar ’n bietjie vanweë die Aarde se presessie, en die lentepunt (die nulpunt van regte klimming) verskuif met 50,29 boogsekondes. Daarom moet die koördinate van "vaste" hemelliggaame voortdurend omgereken word na ’n standaardtyd – die standaard-epog. Dit is gebruiklik dat standaard-epogs elke 50 jaar aangepas word. Voor omstreeks 1984 is koördinaatstelsels van 1950 of 1900 algemeen gebruik. Sedertdien word die lugkoördinate vir die standaard-epog 2000 aangegee. J2000 dui op 1 Januarie 2000 om 12:00 UTC. Bronne sal waarskynlik omstreeks 2025 begin om die volgende standaardtyd, J2050, te gebruik. Wikiwoordeboek het 'n inskrywing vir epog. Hierdie artikel is vertaal uit die Nederlandse Wikipedia


Die Rooiskub-moddervis (Labeo congoro) is 'n varswater vis wat voorkom in die middel en onderste gedeeltes van die Zambezirivier en daarvandaan suidwaarts in riviere aan die ooskus van Afrika tot by die Pongolarivier. Die vis staan ook bekend as die Perslyf-moddervis en in Engels as die Purple labeo. Die vis het 'n diep lyf, die stertvin is gevurk en die dorsale vin is groot. Die vis het 'n groot mond en daar is tuberkels op die snoet. Die vis is normaalweg donker groenerig grys met 'n pers skynsel en die middel van die skubbe is rooierig. Die vinne is gewoonlik dof swart. Die vis word tot 415 mm lank. Die hengelrekords vir Suid-Afrika, Zimbabwe en Malawi is 3.407, 4.308 en 1.05 kg onderskeidelik. Die vis leef in sterk vloeiende rotsagtige dele van standhoudende riviere. Die vis het grootliks verdwyn uit die Karibadam. Hulle vreet alge en migreer stroomop om te broei. Die vis is belangrik vir bestaansvissers. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001.


Gellicum is ’n dorp in die munisipaliteit West Betuwe in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Breinvliesontsteking (meningitis) is die ontsteking van die lagies weefsel wat om die brein en ruggraat voorkom. Daar word tussen twee soorte onderskei: virale en bakteriologiese breinvliesontsteking. Dit ontstaan weens verspreiding van 'n infeksie. Die siekte staan ook bekend as harsing-en-rugmurgvliesontsteking, harsingvliesontsteking, rugmurgvliesontsteking en nekkramp. Voorheen het die meeste gevalle voorgekom by kinders tot ouderdom 5 jaar. Heersende kinder-inentingsprogramme het meegebring dat gevalle van meningitis merendeels in jong persone tussen 15 tot 24 voorkom. Ouer volwassenes ervaar ook ‘n groter insidensie. 'n Aantal risiko-faktore dra by tot die ontwikkeling van meningitis: Ouderdom Gemeenskaps-verblyf Swangerskap Werk met diere Blootgestelde immuniteit Meningitis ontstaan uit virusinfeksie, maar mag ook weens bakteriële infeksie ontstaan. Minder algemeen, is dat 'n fungus die siekte meebring. Bakteriële infeksie is die skadelikste en identifisering van die bron van die infeksie is belangrik om 'n behandelingsplan daarteen te ontwikkel. Bakteriologiese-breinvliesontsteking, daarteenoor, is lewensgevaarlik en kan tot die dood lei as dit nie vinnig behandel word nie. Hierdie soort breinvliesontsteking is hoogs aansteeklik en kan oorgedra word deur met selfs klein druppels van iemand (met breinvliesontsteking) se liggaamsvloeistowwe in aanraking te kom.


Die Internasionale Geregshof (IGH, kortweg Wêreldhof, Engels: International Court of Justice, ICJ; Frans: Cour internationale de Justice, CIJ) is die primêre geregtelike been van die Verenigde Nasies (VN). Dis gesetel in die Vredespaleis in Den Haag, Nederland, en verhoor en beslis regskwessies wat deur lidlande van die VN aanhangig gemaak word, en voorsien ook menings oor regsvrae wat deur behoorlik gemagtigde internasionale takke en deur die VN se Algemene Vergadering voorgelê word. Die Wêreldhof is in 1945 ingevolge die VN-handves gestig en het vanaf 1946 die werksaamhede by sy voorganger, die Permanente Hof vir Internasionale Geregtigheid, oorgeneem. Die Statuut van die Internasionale Geregsghof, soortgelyk aan dié van sy voorganger, is die hoof- konstitusionele dokument wat die Wêreldhof reguleer. Die Hof se werklas dek 'n wye veld van geregtelike verantwoordelikhede. Sedert die hof uitspraak teen die Verenigde State van Amerika gelewer het oor sy koverte oorlog teen Nicaragua – die hof het bevind dat dit 'n oortreding van die internasionale reg is (Nicaragua v. United States) – het Amerika hom in 1986 onttrek aan verpligte jurisdiksie en aanvaar sedertdien die hof se jurisdiksie op 'n hofsaak-tot-hofsaak-grondslag.


Messier 3 of M3 (ook bekend as NGC 5272) is ’n bolvormige sterreswerm in die sterrebeeld Jaghonde. Dit is op 3 Mei 1764 deur Charles Messier ontdek en William Herschel het omstreeks 1784 die verskillende sterre onderskei. Sedertdien is dit een van die bes bestudeerde bolvormige sterreswerms. Die identifikasie van die swerm se besonder groot getal veranderlike sterre is in 1913 begin deur die Amerikaanse sterrekundige Solon Irving Bailey, en nuwe sterre is tot in 2004 steeds ontdek. Baie amateursterrekundiges beskou dit as die beste noordelike bolvormige sterreswerm naas Messier 13. M3 het ’n skynbare magnitude van 6,2, wat dit moeilik maak om dit selfs in baie donker toestande met die blote oog te sien. Die swerm het ’n helder kern van sowat 6 boogminute en strek altesaam 12 boogminute ver in die ruimte. Messier 3, wat sowat 33 900 ligjare van die Aarde af is, is een van die grootste en helderste sterreswerms. Dit bevat sowat 500 000 sterre en is 8 miljard jaar oud. Machholz, Don (2002), The observing guide to the Messier marathon: a handbook and atlas, Cambridge University Press, ISBN 0-521-80386-1, http://books.google.com/books?id=iGI1wjkGLkQC&pg=PA12.


Vlug in die Namib is ’n ware avontuurverhaal deur Henno Martin. Dit speel af tydens die Tweede Wêreldoorlog in die destydse Suidwes-Afrika (nou Namibië) toe die Suid-Afrikaanse regering besluit het om alle Duitse onderdane te interneer. Twee jong Duitsers met doktorsgrade in die geologie, Henno Martin en Hermann Korn, wat beide maar kort tevore in die land aangekom het, was vasbeslote dat dit nie hul lot gaan wees nie. Hulle besluit om vir die duur van die oorlog die Namibwoestyn hul tuiste te maak. Met ’n vragmotor gelaai met alles wat hulle as noodsaaklik geag het, het hulle saam met hul hond Otto in die vallei van die Kuisebrivier gaan wegkruip. Die boek handel nie alleen oor die fisiese gevare van die lewe in die woestyn nie, maar ook oor die geestespanninge wat eensaamheid en afgesonderdheid oplewer. Martin skets die lewe in die Namib deur die oë van ’n vlugteling, wetenskaplike, filosoof en natuurliefhebber. Die boek is aanvanklik in 1956 in Duitsland uitgegee onder die titel Wenn es Krieg gibt, gehen wir in die Wüste. In 1959 het die eerste Afrikaanse uitgawe verskyn en het daarna verskeie herdrukke beleef.


Kaiserslautern (Lautre) is 'n stad in Rynland-Palts in die suidweste van Duitsland, met 'n bevolking van 99 790 op 31 Desember 2011 en 'n oppervlakte van 139,7 km². Die stad is in die hartland van die Palts-streek 75 kilometer wes van Ludwigshafen am Rhein, 80 kilometer suidwes van Mainz en 75 kilometer oos van Saarbrücken geleë. Die eerste historiese verwysing na Kaiserslautern dateer uit die jaar 830 en in 1276 het koning Rudolf von Habsburg stadstatus aan Kaiserslautern toegeken. In Kaiserslautern en sy omgewing is 'n verskeidenheid militêre instellings van die Amerikaanse Leër (United States Army) en Lugmag (United States Air Force). Die meeste van altesaam 46 000 aktiewe soldate, reserviste en burgerlike personeel, wat in Duitsland gestasioneer is, maak deel uit van die Kaiserslautern Military Community, die grootste Amerikaanse militêre basis in die buiteland. Daar word beraam dat tans sowat 57 000 Amerikaners in Kaiserslautern of sy omgewing woonagtig is - veral omdat soldate dikwels hul gesinne saambring. Naby die stad, wat weens die vir Amerikaanse burgers moeilik uitspreekbare naam meestal kortweg K-Town genoem word, het die lugmagbasis Ramstein ontstaan waarna as die "Weste se vliegdekskip" verwys is.


Die Groot-Visrivier-natuurreservaat is geleë in die Oos-Kaap en is 45 000 hektaar groot. Die Groot-Visrivier en die Keiskammarivier vloei in die reservaat. Die grootste gedeelte van die reservaat bestaan uit diep riviervalleie. Die laagste punt is 95 m bo seevlak en die hoogste punt is 561 m bo seevlak. Daar is 24 visspesies wat opgeteken is in die reservaat en in die area. Twee ingevoerde spesies is die Skerptandbaber (Clarias gariepinus) en die Grootbekbaars (Micropterus salmoides). Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3. Hierdie artikel is ’n saadjie. Voel vry om Wikipedia te help deur dit uit te brei.


Messier 39 of M39 (ook bekend as NGC 7092) is ’n oop sterreswerm in die sterrebeeld Swaan. Dit is in 1764 deur Charles Messier ontdek en in sy katalogus van komeetagtige voorwerpe opgeneem. Dit is sowat 824,4 ligjare (252,8 parsek) van die Aarde af en sowat 200 tot 300 miljoen jaar oud. Dit het ’n sigbare helderheid van 5,5 mag. SEDS: Messier 39 Messier 39 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's Wikimedia Commons het meer media in die kategorie Messier 39. Hierdie artikel is vertaal uit die Engelse Wikipedia Koördinate: 21h 31m 08s, 48° 27′ 00″


Die Bo-Zambezi-skreeubaber (Synodontis woosnami) is 'n varswater vis wat voorkom in die boonste gedeelte van die Zambezirivier, die Kunenerivier en die Okavangorivier. In Engels staan die vis bekend as die Upper Zambezi squeaker. Die vis se kop is hard met pantserplate; die aan die kant is ovaal sonder ‘n skerp punt. Hy het drie paar baarde. Die buitenste paar gaan by die vin-basis verby en beide die ander twee pare (wat fyn vertakkings het) raak die vin-basis. Daar is 30-48 tande in die onderkaak. Die rugvin se stekel is net so lank as die kop, baie skerp en geboë met weerhakkies. Die vetvin is goed ontwikkel. Die stertvin is gevurk en goed ontwikkel. Die anale vin is goed ontwikkel en die buikvin is gepaard en goed ontwikkel. Die borsvin is goed ontwikkel met ‘n skerp stekel en weerhakkies wat teenoorgesteld geboë is. Hy is soos ‘n haai gebou en word tot 205 mm lank. Sy lyf is olyfbruin tot vaalgrys, ligter na onder. Hy het merke (kolle) wat veral na agter in mekaar loop, en dan strepe en bande vorm.


Die Swartoog-sterrestelsel (ook bekend as onder meer Messier 64 en NGC 4826) is ’n spiraalsterrestelsel in die sterrebeeld Berenike se Hare. Dit is in Maart 1779 deur Edward Pigott ontdek en in April dieselfde jaar onafhanklik deur Johann Elert Bode asook in 1780 deur Charles Messier, wat dit in sy katalogus van komeetagtige voorwerpe opgeneem het. Dit het ’n skouspelagtige, donker strook van absorberende lig voor die helder kern, vandaar die naam "Swart Oog" of "Bose Oog". Dit is deur klein teleskope sigbare en dus goed bekend onder amateur-sterrekykers. By die eerste aanblik lyk M64 soos ’n redelik gewone sterrestelsel, waarin al die sterre se wentelbane in dieselfde rigting is, kloksgewys soos gesien op die Hubble-foto. Onlangse studies het egter gelei tot die ontdekking dat die interstellêre gas in die buitenste streke van M64 in die teenoorgestelde rigting wentel as die binneste sterre en gas. Die binneste streek het ’n deursnee van net sowat 3 000 ligjare, terwyl die buitenste streek nog 40 000 ligjare verder strek. Hierdie patroon lei waarskynlik tot die vorming van talle nuwe sterre in die gebied tussen dié twee streke.


Messier 95 of M95 (ook bekend as NGC 3351) is ’n staafspiraalsterrestelsel sowat 32,6 miljoen ligjare van die Aarde af in die sterrebeeld Leeu. Dit is in 1781 deur Pierre Méchain ontdek en Charles Messier het dit in sy katalogus van komeetagtige voorwerpe opgeneem. Die kern van die sterrestelsel bevat ’n ringvormige gebied met ’n deursnee van sowat 2 000 ligjare (600 parsek) waar stervorming plaasvind. Op 16 Maart 2012 is ’n tipe II-supernova, SN 2012aw, in M95 ontdek. M95 is een van verskeie sterrestelsels in die M96-groep, ’n sterrestelselswerm in die Leeu. Die Messier-voorwerpe M96 en M105 is ook in die groep. L. Colina, M. L. Garcia Vargas, J. M. Mas-Hesse, A. Alberdi, A. Krabbe (1997). "Nuclear Star-forming Structures and the Starburst–Active Galactic Nucleus Connection in Barred Spirals NGC 3351 and NGC 4303". Astrophysical Journal Letters. 484 (1): L41–L45. Bibcode:1997ApJ...484L..41C. doi:10.1086/310766.AS1-onderhoud: meer as een naam: authors list (link) "Deep Sky Videos" (in Engels).


Michael II (Grieks: Μιχαήλ Β'; 770 – 2 Oktober 829) was die Bisantynse keiser van Desember 820 tot met sy dood op 2 Oktober 829. Hy was ook bekend as Michael die Amoriaan of die Hakkelaar, en was die eerste keiser van die Amoriaanse of Frigiese Dinastie. Michael het vinnig opgang gemaak in die leër danksy die keiser, sy eertydse kollega Leo die Armeen. Hy het egter in 820 die sluipmoord op Leo beplan en sy bewind oorgeneem. Hy moes dadelik aandag skenk aan die opstand deur ’n ander generaal, Thomas die Slawiër, wat hom amper sy kroon gekos en tot die lente van 824 geduur het. In die later jare van Michael se bewind het hy twee militêre nederlae gely met langtermyngevolge. Hy het ook die begin van die Moslemse verowering van Sisilië en die val van Kreta onder die Sarasene beleef. Hy het by sy eerste vrou, Thekla, ’n seun, Theophilus, gehad. Sy is omstreeks 823 dood en hierna het Michael met Euphrosine, ’n dogter van Konstantyn VI, getrou.


(Prof.) Kristo Johannes Pienaar (gebore 4 Julie 1922, oorlede 6 April 1996 ) was 'n Suid-Afrikaanse plantkundige, skrywer, akteur en TV-aanbieder. Hy was die aanbieder van die gewilde TV-program, 50/50 en het in verskeie teaterproduksies en rolprente opgetree. Hy was in die sewentigerjare nou betrokke by die amateurtoneelvereniging op sy tuisdorp, Bellville. Hy was ook op sy tyd die burgemeester van Bellville gewees.(1981-1983 en 1987-1989) Rolprente waarin hy as akteur opgetree het: Die Groen Faktor, 1984 Broer Matie, 1984 as Broederbonder 'n Seder val in Waterkloof, 1978 as Prof. Vredenburg 'n Sonneblom uit Parys, 1974 as Charl Roux Met liefde van Adéle, 1974 as die skoolhoof Afspraak in die Kalahari, 1973 as Barend Bester Next Stop Makouvlei, 1972 Rip van Wyk, 1959 as Dr. Venter Fratse in die Vloot, 1958 as die diamantdief Dis lekker om te lewe, 1957 as 'n dokter Van die boeke wat hy geskryf het: Inseketende Plante; HAUM, 1986, ISBN 0798616016 Suid-Afrikaanse watter blom is dit?; Struik, 2000, ISBN 1868724425 Plant inheems;


Pieter Toerien (geb. 1945) is ’n Suid-Afrikaanse konsertbestuurder en teatereienaar. Hy was waarskynlik in die 1980's en 1990's die land se suksesvolste private impressario. Toerien het sy deurbraak in die vermaakwêreld gemaak deur in 1965 op 20-jarige leeftyd Marlene Dietrich te nooi om Suid-Afrika te besoek. Hy het in die straat buite haar woonstel gesit totdat sy hom uit nuuskierigheid ingenooi het. Hy het in 1965 en weer in 1966 suksesvolle toere vir haar in Suid-Afrika gereël. Hy het later verskeie teaters besit, onder meer die Alhambra, André Huguenet en Montecasino-teater in Johannesburg en die Theatre on the Bay in Kaapstad. In 1966 het hy meer drama begin aanbied en dikwels hele produksies van die Weseinde na Suid-Afrika gebring. Hy het vir sy eie produksies betaal en gesê dat hy komedie aanbied om minder kommersiële toneelstukke te kan bekostig. Met Suid-Afrika se rigiede sensuur van die apartheidsjare is ’n hele paar van Toerien se produksies verbied. Toe die woord "gay" nog taboe was, het hy byvoorbeeld The Other Side of the Swamp opgevoer. Die skrywer, Royce Ryton, het self teenoor Eckard Rabe gespeel.


Dame Judith Olivia "Judi" Dench, CH, DBE, FRSA (gebore 9 Desember 1934) is 'n Engelse toneel-, film- en televisie-aktrise. Dench het haar debuut as aktrise in 1957 by die toneelgeselskap Old Vic Company in Londen gemaak. In die volgende jare het sy rolle in 'n verskeidenheid tonele van William Shakespeare vertolk, waaronder dié van Ophelia in Hamlet, Julia in Romeo en Juliet en Lady Macbeth in Macbeth. Sy het daarnaas ook op die silwerdoek begin optree en die BAFTA-prys as Mees Belowende Nuwe Aktrise ontvang. Dench het haarself in hierdie tydperk egter veral op die toneel toegespits. Alhoewel sy nie algemeen as sangeres bekend gestaan het nie, het sy vir haar leidende rol in die musiekblyspel Cabaret in 1968 positiewe kritieke ontvang. In die volgende twee dekades het Judi Dench as lid van die National Theatre Company en die Royal Shakespeare Company haar status as een van die mees vooraanstaande Britse toneelakteurs bevestig. Ook op televisie het sy groot sukses met die reeks A Fine Romance behaal wat tussen 1981 en 1984 gebeeldsend is en daarna vanaf 1992 gereeld 'n rol in die romantiese komediereeks As Time Goes By vertolk.


Die Kunstekaap-teatersentrum, algemeen bekend as die Kunstekaap, is ’n kompleks vir die uitvoerende kunste naby die Strandgebied in Kaapstad. Dit is in 1971 geopen as die Nico Malan-teatersentrum met die ballet Sylvia. Die kompleks sluit in: Die Opera, met 1 487 sitplekke Die Teater, met 540 plekke Die Arena, met 140 plekke. Die Kaaplandse Raad vir die Uitvoerende Kunste (Kruik) is in die vroeë 1960's gestig om die uitvoerende kunste in die Kaap te bevorder. Die verskillende streekrade in die land het subsidies van die staat ontvang om optredes aan te bied en teatergeriewe te bedryf. Kruik het deur die provinsie getoer met vier geselskappe: orkes, opera, ballet en drama. In 1971 is die Nico Malan-teatersentrum geopen as die basis van Kruik se geselskappe. Die projek is deur die Nasionale Party-administrateur van die Kaapprovinsie, dr. Johannes Nicholas Malan, begin. Sedert 1994 moes die streekrade se verskillende geselskappe onafhanklik word. Kruik en die Nico Malan het in dié tyd swaar gedra aan hul politieke bagasie. Die sentrum is in Maart 2001 hernoem na die Kunstekaap-teatersentrum, toe Kruik vervang is met die Kunstekaap-geselskap.


Die Kleinswartrugmeeu (Larus fuscus) is 'n seldsame somertrekvoël in Suider-Afrika en word veral van Oktober tot April gesien. Die voël word 52 – 65 cm lank, 600 - 1 150 g groot met 'n vlerkspan van 1.3 - 1.4 m. In Engels staan die voël bekend as die Lesser black-backed Gull. Wyfie met haar kuiken. In vlug. Museumeksemplaar Wikispecies het meer inligting oor: Larus fuscus Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-928-1 BirdLife International (2012). "Larus fuscus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


’n Hiperon is ’n subatomiese deeltjie. Dit is enige barion wat bestaan uit een of meer vreemd-kwarke, maar geen sjarme- of onder-kwarke nie. Hulle is onstabiel en anders as nukleone word hulle nie normaalweg in materie waargeneem nie. Atoomkerns wat hiperone bevat, word hiperkerns genoem. Die naam van die hiperon hang af van die getal vreemd-kwarke (s-kwarke), dus sy vreemdheid: 1 s-kwark: Lambda (Λ)-barion 2 s-kwarke: Xi (Ξ)-barion 3 s-kwarke: Omega (Ω)-barion Die volgende hiperone bestaan: u = op-kwark, d = af-kwark, s = vreemd-kwark "Particle Data Groups: 2006 Review of Particle Physics – Sigma(1385)" (PDF; 135 kB). Besoek op 2008-04-20. "Particle Data Groups: 2006 Review of Particle Physics – Xi(1530)" (PDF; 89 kB). Besoek op 2008-04-20. Standaardmodel Lys van deeltjies Hierdie artikel is ’n saadjie. Voel vry om Wikipedia te help deur dit uit te brei.


Kerk (vanaf Grieks: Kyriakos = "van die heer") kan na een van die volgende verwys: Kerk (gebou), gebou vir Christelike eredienste. Kerk (organisasie), gemeenskap van Christene. Kerkbywoning, godsdiensoefening in 'n kerk (om kerk te hou). Kerkbywoning Kerkhof Kerkbode Kerkstraat


Parkour is 'n moderne, nie-kompeterende sport wat fokus op elegante en effektiewe beweging in 'n stedelike omgewing. Die doel is om so vinnig moontlik te beweeg oor struikelblokke en daarom word die sport gekenmerk deur bewegings soos om te spring, om te duik en om te klouter. Puriste glo dat parkour gaan oor die beweging van punt A na punt B op die mees effektiewe manier en dus is die ideaal om in 'n reguit lyn te beweeg. Die naam parkour is immers afkomstig van die Franse woord "parcours" wat pad beteken. Daar word deesdae egter flambojante en waaghalsige beweginge in die sport ingesluit om die gevoel van vryheid wat die sport bied uit te beeld. Passement Traceuse Evenwicht Saut de Précision Wikimedia Commons het meer media in die kategorie Parkour. Hierdie artikel is ’n saadjie. Voel vry om Wikipedia te help deur dit uit te brei.


'n Teledrukker (Engels: teletypewriter, teletype of TTY: TeleTYpe/TeleTYpewriter) is 'n verouderde elektro-meganiese tikmasjien. Teks wat daarop ingesleutel word, word elders op 'n papierband uitgedruk. Sedert die 1920's het die teledrukker geleidelik Morsekode vervang. Teledrukkers is algemeen deur regerings en tydens militêre operasies gebruik om boodskappe en opdragte oor 'n afstand te versend. Kommunikasie tussen punte is op verskeie maniere bewerkstellig, onder andere deur elektriese verbindings oor telegraafpale, mikrogolfkommunikasie, ens. Die teledrukker is in die 1980's gerekenariseer (sien rekenaarterminaal en rekenaardrukker). Dit is egter gou deur die faksmasjien vervang. Inligting oor die teledrukker (en) Hierdie artikel is ’n saadjie. Voel vry om Wikipedia te help deur dit uit te brei.


Die Kalaharipatrys (Scleroptila levaillantoides) is 'n amper-endemiese, algemene standvoël en leef in grasveld en halfdorre savanne. Die voël is 32 – 35 cm groot en weeg 360 - 530 gram. In Engels staan die voël bekend as Orange River francolin. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Die Geelpensbossanger (Eremomela icteropygialis) is 'n algemene standvoël in halfdorre savanne, breëblaarboomveld en ruigtes. Hulle kom gewoonlik een-een of in pare voor. Die voël is 10 cm groot en weeg 6 - 9 gram. In Engels staan die voël bekend as die Yellow-bellied eremomela. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Eremomela icteropygialis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Barlowse lewerik (Calendulauda barlowi) is 'n gelokaliseerde algemene endemiese standvoël in dorre bossieveld en begroeide duine. Die voël is 17–18 cm groot en weeg 26–36 gram. Dit het verbaster met die Karoolewerik tussen Port Nolloth en die Oranjerivier. In Engels staan die spesie bekend as Barlow's lark. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Wikimedia Commons het meer media in die kategorie Barlowse lewerik. Hierdie artikel is ’n saadjie. Voel vry om Wikipedia te help deur dit uit te brei.


Haarwurm (Haemonchus contortus) is 'n rondewurm en parasiet wat algemeen by herkouers soos skape en bokke voorkom. Die volwasse wurms leef in die gasheer se melkpens (abomasum) en veroorsaak bloedarmoede, kwakkeel, lusteloosheid en dood in erge gevalle. Hoofsaaklik skape maar ook ander herkouers wêreldwyd. Volwasse manlike wurms is 10-20 mm lank terwyl volwasse wyfies 18-30 mm lank is. Die wyfie se wit eiergevulde baarmoeder vleg rondom 'n rooi dermkanaal wat die wurm op nadere ondersoek 'n kenmerkende patroon gee – vandaar die Engelse naam 'barber's pole worm'. Onder gunstige omstandighede (warm temperatuur, genoeg vogtigheid en suurstof) broei eiers binne ongeveer 24 uur uit op die weiding. Die larwes vervel twee keer voordat die besmetlike derde larf (L3) stadium deur die gasheer saam met die weiding ingeneem word. Die L3's vestig hulself in die melkpens (abomasum) waar hulle nog twee keer vervel tot 'n vyfde stadium (L5) wat later 'n volwasse wurm word. Die periode vanaf inname van inname van die L3's tot eierlegging deur L5's duur ongeveer 18-21 dae.


Die Palearktiese gebied is een van agt ekosones waarin die aarde se oppervlak opgedeel word. Dit is by verre die grootse ekosone wat oor die aaneengeslote landmassa (insluitende eilande naby die kus) van Europa, Noord-Afrika, die Midde-Ooste en Noord-, Sentraal- en Oos-Asië strek. Die term Palearkties word algemeen gebruik om die verspreiding van diere te beskryf. Omdat die gebied nie enige onoorkombare struikelblokke het nie, kom verskeie spesies reg oor die gebied voor (mits die klimatologiese omstandighede en die landskap natuurlik geskik is). Hierdie artikel is ’n saadjie. Voel vry om Wikipedia te help deur dit uit te brei.


Die Europese rietsanger (Acrocephalus palustris) is 'n algemene Palearkties-broeiende trekvoël in welige plantegroei, varing-en-doringwoudrande, rivierruigtes en digte tuine. Die voël word 12 – 13 cm groot en weeg 8 - 15 gram. In Engels staan die voël bekend as die Marsh warbler. Play media Acrocephalus palustris Cuculus canorus canorus + Acrocephalus palustris - Museumeksemplare Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-926-7 BirdLife International (2012). "Acrocephalus palustris". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Protium is 'n isotoop van waterstof wat slegs een nukleoon bevat - 1 proton en geen neutrone. Sy kern word die proton genoem. Dit word ook soos volg geskryf: 11H of slegs 1H. Suiwer protiumgas word dikwels eenvoudig as H2 geskryf of as 1H2. Dit kom in twee vorms voor orto- en para-waterstof wat in die kernspins van die twee protone verskil. Die relatiewe aanwesigheid van protium in waterstof is baie hoog en daar word gewoonlik net van waterstof gepraat. Die term protium word min gebruik behalwe as mens die verskil met deuterium wil benadruk. Vir neutrone met snelheid 2200 m/s Waterstof Deuterium (21H) Tritium (31H) Hierdie artikel is ’n saadjie. Voel vry om Wikipedia te help deur dit uit te brei.